text: καθώς και όλα τα έξοδα που συνδέονται με τη βοήθεια στον βαθμό που αυτά δεν καλύπτονται άμεσα από το αιτούν τη βοήθεια κράτος. Εκτός αν άλλως συμφωνηθεί, η επιστροφή των εξόδων πραγματοποιείται σύντομα μετά την υποβολή αιτήματος επιστροφής εξόδων από το μέρος που παρέχει βοήθεια στο αιτούν τη βοήθεια κράτος και, σε ό,τι αφορά έξοδα άλλα πλην των τοπικών, είναι ελεύθερα μεταβιβάσιμη.3. Παρά τις διατάξεις της παραγράφου 2, το μέρος που παρέχει βοήθεια δύναται ανά πάσα στιγμή να παραιτηθεί, ή να παραχωρήσει αναβολή, της επιστροφής μέρους ή του συνόλου των εξόδων. Πριν αποφασίσουν οιαδήποτε σχετική παραίτηση ή αναβολή, τα μέρη που παρέχουν βοήθεια λαμβάνουν δεόντως υπόψη τις ανάγκες των αναπτυσσόμενων χωρών.Άρθρο 8Προνόμια, ασυλίες και διευκολύνσεις1. Το κράτος που ζητεί βοήθεια παραχωρεί στο προσωπικό του μέρους που παρέχει βοήθεια και στο προσωπικό που ενεργεί για λογαριασμό του μέρους που παρέχει βοήθεια, τα προνόμια, τις ασυλίες και διευκολύνσεις που είναι αναγκαία για την εκτέλεση των καθηκόντων παροχής βοήθειας.2. Το κράτος που ζητεί βοήθεια παραχωρεί στο προσωπικό του μέρους που παρέχει βοήθεια και στο προσωπικό που ενεργεί για λογαριασμό του μέρους που παρέχει βοήθεια, το οποίο έχει γνωστοποιηθεί και γίνει δεκτό από το κράτος που ζητεί βοήθεια, τα εξής προνόμια και ασυλίες:α) ασυλία από σύλληψη, προσωπική κράτηση και νομική διαδικασία, περιλαμβανομένης της ποινικής, αστικής και διοικητικής δικαιοδοσίας του αιτούντος τη βοήθεια κράτους, για πράξεις ή παραλείψεις κατά την εκτέλεση των καθηκόντων τους καιβ) απαλλαγή από φόρους, δασμούς ή άλλες επιβαρύνσεις, εξαιρουμένων εκείνων που ενσωματώνονται κανονικά στην τιμή των εμπορευμάτων ή που καταβάλλονται για παρασχεθείσες υπηρεσίες σε σχέση με την εκτέλεση των καθηκόντων παροχής βοήθειας.3. Το κράτος που ζητεί βοήθεια:α) παραχωρεί στο μέρος που παρέχει βοήθεια απαλλαγή από φόρους, δασμούς ή άλλες επιβαρύνσεις για τον εξοπλισμό και τα αγαθά που το τελευταίο εισάγει, για τους σκοπούς της παροχής βοήθειας, στο έδαφος του κράτους που ζητεί βοήθεια καιβ) παραχωρεί ασυλία από κατακράτηση, κατάσχεση ή επίταξη των εν λόγω στοιχείων εξοπλισμού και αγαθών.4. Το κράτος που ζητεί βοήθεια διασφαλίζει την επιστροφή του εν λόγω εξοπλισμού και αγαθών. Εφόσον το ζητήσει το παρέχον τη βοήθεια μέρος, το κράτος που ζητεί βοήθεια διασφαλίζει, εντός των ορίων των δυνατοτήτων του, την απαιτούμενη απορρύπανση του ανακτήσιμου εξοπλισμού βοήθειας πριν από την επιστροφή του.5. Το κράτος που ζητεί βοήθεια διευκολύνει την είσοδο και παραμονή στο εθνικό του έδαφος, καθώς και την αποχώρηση από αυτό, του προσωπικού που έχει ανακοινωθεί κατ'εφαρμογή της παραγράφου 2 και του εξοπλισμού και των αγαθών που διατίθενται για τους σκοπούς της παροχής βοήθειας.6. Καμία διάταξη του παρόντος άρθρου δεν υποχρεώνει το κράτος που ζητεί βοήθεια να παραχωρήσει σε υπηκόους ή μόνιμους κατοίκους του τα προνόμια και τις ασυλίες που προβλέπονται στις προηγούμενες παραγράφους.7. Υπό την επιφύλαξη των προνομίων και ασυλιών, οι απολαύοντες προνομίων και ασυλιών δυνάμει του παρόντος άρθρου είναι υποχρεωμένοι να σέβονται τους νόμους και τους κανονισμούς του κράτους που ζητεί βοήθεια. Είναι επίσης υποχρεωμένοι να απέχουν οιασδήποτε ανάμειξης στις εσωτερικές υποθέσεις του αιτούντος τη βοήθεια κράτους.8. Καμία διάταξη του παρόντος άρθρου δεν θίγει τα δικαιώματα και τις υποχρεώσεις που συνδέονται με προνόμια και ασυλίες τα


text: οποία παραχωρούνται κατ’ εφαρμογή άλλων διεθνών συμφωνιών ή των κανόνων του διεθνούς εθιμικού δικαίου.9. Κατά τη στιγμή της υπογραφής, κύρωσης, αποδοχής ή έγκρισης της παρούσας σύμβασης ή προσχώρησης σ’ αυτήν, ένα κράτος δύναται να δηλώσει ότι δεν θεωρεί ότι δεσμεύεται, πλήρως ή εν μέρει, από τις διατάξεις των παραγράφων 2 και 3.10. Ένα κράτος μέρος το οποίο έχει κάνει δήλωση σύμφωνα με την παράγραφο 9 δύναται ανά πάσα στιγμή να την ανακαλέσει μέσω κοινοποίησης προς τον θεματοφύλακα.Άρθρο 9Διέλευση προσωπικού, εξοπλισμού και αγαθώνΚάθε κράτος μέρος μεριμνά, κατ’ αίτηση κράτους που ζητεί βοήθεια ή μέρους που παρέχει βοήθεια, ώστε να διευκολύνει τη διέλευση από το έδαφός του, με προορισμό ή προέλευση το κράτος που ζητεί βοήθεια, προσωπικού, εξοπλισμού και αγαθών για τα οποία έχει ειδοποιηθεί δεόντως και τα οποία εξυπηρετούν τους σκοπούς της βοήθειας.Άρθρο 10Απαιτήσεις και αποζημιώσεις1. Τα κράτη μέρη συνεργάζονται στενά ώστε να διευκολύνουν την επίλυση των δικαστικών διαφορών και απαιτήσεων σύμφωνα με τις διατάξεις του παρόντος άρθρου.2. Εκτός αν άλλως συμφωνηθεί, στις περιπτώσεις θανάτου ή σωματικής βλάβης προσώπων, ζημίας ή απώλειας αγαθών ή ζημίας του περιβάλλοντος, που έχει προκληθεί κατά την παροχή της αιτηθείσας βοήθειας στο έδαφός του ή σε άλλη περιοχή υπό τη δικαιοδοσία ή τον έλεγχό του, το κράτος που ζητεί βοήθεια:α) δεν κινεί νομική διαδικασία κατά του μέρους που παρέχει βοήθεια ή κατά προσώπων ή άλλων νομικών οντοτήτων που ενεργούν για λογαριασμό του μέρους που παρέχει βοήθεια·β) αναλαμβάνει την ευθύνη χειρισμού των νομικών διαδικασιών και απαιτήσεων τρίτων κατά του μέρους που παρέχει βοήθεια ή κατά προσώπων ή άλλων νομικών οντοτήτων που ενεργούν για λογαριασμό του μέρους που παρέχει βοήθεια·γ) απαλλάσσει πάσης ευθύνης το μέρος που παρέχει βοήθεια ή τα πρόσωπα ή άλλες νομικές οντότητες που ενεργούν για λογαριασμό του μέρους που παρέχει βοήθεια, όσον αφορά τις διαδικασίες και απαιτήσεις που αναφέρονται στο στοιχείο β) καιδ) αποζημιώνει το μέρος που παρέχει βοήθεια ή τα πρόσωπα ή άλλες νομικές οντότητες που ενεργούν για λογαριασμό του μέρους που παρέχει βοήθεια, σε περίπτωση:i) θανάτου ή σωματικής βλάβης μελών του προσωπικού του μέρους που παρέχει βοήθεια, ή προσώπων που ενεργούν για λογαριασμό του,ii) ζημίας ή απώλειας μη αναλώσιμων στοιχείων εξοπλισμού ή υλικών που χρησιμοποιούνται για την παροχή βοήθειας,εξαιρουμένων των περιπτώσεων δόλου των ατόμων που προκάλεσαν τον θάνατο, τη σωματική βλάβη, την απώλεια ή ζημία.3. Το παρόν άρθρο δεν αποκλείει την καταβολή αντισταθμίσεων ή αποζημιώσεων προβλεπόμενων από τις εφαρμοστέες διεθνείς συμφωνίες ή εθνικές νομοθετικές διατάξεις οιουδήποτε κράτους.4. Καμία διάταξη του παρόντος άρθρου δεν υποχρεώνει το κράτος που ζητεί βοήθεια να εφαρμόσει την παράγραφο 2, εξολοκλήρου ή εν μέρει, στους υπηκόους ή μόνιμους κατοίκους του.5. Κατά τη στιγμή της υπογραφής, κύρωσης, αποδοχής ή έγκρισης της παρούσας σύμβασης ή προσχώρησης σ’ αυτήν, ένα κράτος δύναται να δηλώσει:α) ότι δεν θεωρεί ότι δεσμεύεται, πλήρως ή εν μέρει, από την παράγραφο 2·β) ότι δεν θα εφαρμόζει την παράγραφο 2, εξολοκλήρου ή εν μέρει, σε περιπτώσεις βαρείας αμέλειας των ατόμων που προκάλεσαν τον θάνατο, τη σωματική βλάβη, την απώλεια ή ζημία.6. Ένα κράτος μέρος το οποίο έχει κάνει δήλωση σύμφωνα με την παράγραφο 5 δύναται ανά πάσα στιγμή

type: contracts

jurisdiction: EU


text: να την ανακαλέσει μέσω κοινοποίησης προς τον θεματοφύλακα.Άρθρο 11Παύση της βοήθειαςΤο κράτος που ζητεί βοήθεια ή το μέρος που παρέχει βοήθεια δύναται, ανά πάσα στιγμή, κατόπιν κατάλληλων διαβουλεύσεων και μέσω γραπτής κοινοποίησης, να ζητήσει την παύση της βοήθειας που λαμβάνει ή παρέχει δυνάμει της παρούσας σύμβασης. Μετά την υποβολή τέτοιου αιτήματος, τα ενδιαφερόμενα μέρη προβαίνουν σε διαβουλεύσεις μεταξύ τους για να καθορίσουν τις κατάλληλες ενέργειες με σκοπό την ομαλή λήξη της παροχής βοήθειας.Άρθρο 12Σχέση με άλλες διεθνείς συμφωνίεςΗ παρούσα σύμβαση δεν επηρεάζει τα αμοιβαία δικαιώματα και υποχρεώσεις που έχουν τα κράτη μέρη δυνάμει υφιστάμενων διεθνών συμφωνιών σχετικών με τα ζητήματα που καλύπτει η παρούσα σύμβαση, ή δυνάμει μελλοντικών διεθνών συμφωνιών που θα συναφθούν σύμφωνα με το αντικείμενο και τον σκοπό της παρούσας σύμβασης.Άρθρο 13Διευθέτηση διαφορών1. Σε περίπτωση διαφοράς μεταξύ κρατών μερών ή μεταξύ κράτους μέρους και του Οργανισμού ως προς την ερμηνεία ή την εφαρμογή της παρούσας σύμβασης, τα μέρη της διαφοράς προβαίνουν σε διαβουλεύσεις με σκοπό τη διευθέτηση της διαφοράς μέσω διαπραγματεύσεων ή μέσω κάθε άλλου κοινά αποδεκτού ειρηνικού μέσου.2. Εάν η σχετική διαφορά μεταξύ κρατών μερών δεν είναι δυνατό να διευθετηθεί εντός ενός έτους από το αίτημα διεξαγωγής των διαβουλεύσεων που προβλέπονται στην παράγραφο 1, παραπέμπεται, κατ’ αίτηση οιουδήποτε εκ των μερών της διαφοράς, σε διαιτησία ή στο Διεθνές Δικαστήριο προς έκδοση απόφασης. Σε περίπτωση που τα μέρη διαφοράς παραπεμφθείσας σε διαιτησία δεν επιτύχουν, εντός έξι μηνών από την ημερομηνία υποβολής της αίτησης διαιτησίας, να συμφωνήσουν επί της οργάνωσης της διαιτησίας, οιοδήποτε εκ των μερών δύναται να ζητήσει από τον Πρόεδρο του Διεθνούς Δικαστηρίου ή από τον Γενικό Γραμματέα των Ηνωμένων Εθνών να ορίσει έναν ή περισσότερους διαιτητές. Σε περίπτωση αλληλοσυγκρουόμενων αιτήσεων από τα μέρη της διαφοράς, προτεραιότητα έχει η αίτηση προς τον Γενικό Γραμματέα των Ηνωμένων Εθνών.3. Κατά τη στιγμή της υπογραφής, κύρωσης, αποδοχής ή έγκρισης της παρούσας σύμβασης ή προσχώρησης σ’ αυτήν, ένα κράτος δύναται να δηλώσει ότι δεν θεωρεί ότι δεσμεύεται από τη μία ή την άλλη διαδικασία διευθέτησης των διαφορών που προβλέπονται στην παράγραφο 2. Τα άλλα κράτη μέρη δεν δεσμεύονται από διαδικασία διευθέτησης διαφορών προβλεπόμενη στην παράγραφο 2 έναντι ενός κράτους μέρους για το οποίο ισχύει μια τέτοια δήλωση.4. Ένα κράτος μέρος το οποίο έχει κάνει δήλωση σύμφωνα με την παράγραφο 3 δύναται ανά πάσα στιγμή να την ανακαλέσει μέσω κοινοποίησης προς τον θεματοφύλακα.Άρθρο 14Έναρξη ισχύος1. Η παρούσα σύμβαση είναι ανοικτή για υπογραφή από όλα τα κράτη και από τη Ναμίμπια, εκπροσωπούμενη από το συμβούλιο των Ηνωμένων Εθνών για τη Ναμίμπια, στην έδρα του Διεθνούς Οργανισμού Ατομικής Ενέργειας στη Βιέννη και στην έδρα των Ηνωμένων Εθνών στη Νέα Υόρκη, από τις 26 Σεπτεμβρίου 1986 και από τις 6 Οκτωβρίου 1986 αντιστοίχως, έως την έναρξη ισχύος της ή για διάστημα δώδεκα μηνών, εφόσον το διάστημα αυτό είναι μεγαλύτερο.2. Κάθε κράτος και η Ναμίμπια, εκπροσωπούμενη από το συμβούλιο των Ηνωμένων Εθνών για τη Ναμίμπια, δύναται να δηλώσει συναίνεση δέσμευσης από την παρούσα σύμβαση είτε διά υπογραφής, είτε διά της κατάθεσης πράξης κύρωσης, αποδοχής ή έγκρισης κατόπιν υπογραφής υποκείμενης σε κύρωση, αποδοχή ή έγκριση, είτε δια


text: της κατάθεσης πράξης προσχώρησης. Οι πράξεις κύρωσης, αποδοχής, έγκρισης ή προσχώρησης κατατίθενται στον θεματοφύλακα.3. Η παρούσα σύμβαση αρχίζει να ισχύει τριάντα ημέρες από τη δήλωση συναίνεσης δέσμευσης εκ μέρους τριών κρατών.4. Για κάθε κράτος το οποίο δηλώνει συναίνεση δέσμευσης από την παρούσα σύμβαση μετά την έναρξη ισχύος της, η παρούσα σύμβαση τίθεται σε ισχύ έναντι αυτού τριάντα ημέρες μετά την ημερομηνία δήλωσης συναίνεσης.5. α) Η παρούσα σύμβαση είναι ανοικτή στην προσχώρηση, όπως προβλέπεται στο παρόν άρθρο, διεθνών οργανισμών και οργανισμών περιφερειακής ολοκλήρωσης που συγκροτούνται από κυρίαρχα κράτη, οι οποίοι έχουν αρμοδιότητα διαπραγμάτευσης, σύναψης και εφαρμογής διεθνών συμφωνιών στα θέματα που καλύπτονται από την παρούσα σύμβαση.β) Σε θέματα εμπίπτοντα στην αρμοδιότητά τους, οι εν λόγω οργανισμοί, ενεργώντας ιδίως ονόματι, ασκούν τα δικαιώματα και πληρούν τις υποχρεώσεις που η παρούσα σύμβαση προβλέπει για τα κράτη μέρη.γ) Όταν καταθέτει την πράξη προσχώρησής του ένας τέτοιος οργανισμός κοινοποιεί στο θεματοφύλακα μια δήλωση που καταδεικνύει την έκταση της αρμοδιότητάς του σε ό,τι αφορά τα θέματα που καλύπτονται από την παρούσα σύμβαση.δ) Ένας τέτοιος οργανισμός δεν διαθέτει επιπλέον ψήφο πέραν εκείνων των κρατών μελών του.Άρθρο 15Προσωρινή εφαρμογήΈνα κράτος δύναται, κατά την υπογραφή της παρούσας σύμβασης ή σε μεταγενέστερη ημερομηνία η οποία προηγείται της έναρξης ισχύος της παρούσας σύμβασης έναντι του κράτους αυτού, να δηλώσει ότι θα εφαρμόσει την παρούσα σύμβαση σε προσωρινή βάση.Άρθρο 16Τροποποιήσεις1. Κάθε κράτος μέρος δύναται να προτείνει τροποποιήσεις της παρούσας σύμβασης. Η προτεινόμενη τροποποίηση υποβάλλεται στον θεματοφύλακα, ο οποίος τη γνωστοποιεί αμέσως σε όλα τα άλλα κράτη μέρη.2. Εάν η πλειονότητα των κρατών μερών ζητήσουν από τον θεματοφύλακα να συγκαλέσει διάσκεψη προς εξέταση των προτεινόμενων τροποποιήσεων, ο θεματοφύλακας προσκαλεί όλα τα κράτη μέρη να παραστούν σε διάσκεψη για τον σκοπό αυτό, η οποία αρχίζει τριάντα τουλάχιστον ημέρες μετά την έκδοση των προσκλήσεων. Κάθε τροποποίηση που εγκρίνεται στη διάσκεψη με πλειοψηφία δύο τρίτων του συνόλου των κρατών μερών καταγράφεται σε πρωτόκολλο, το οποίο ανοίγει για υπογραφή από όλα τα κράτη μέρη στη Βιέννη και στη Νέα Υόρκη.3. Το πρωτόκολλο αρχίζει να ισχύει τριάντα ημέρες από της δηλώσεως συναίνεσης δέσμευσης εκ μέρους τριών κρατών. Για κάθε κράτος το οποίο δηλώνει συναίνεση δέσμευσης από το πρωτόκολλο μετά την έναρξη ισχύος του, το πρωτόκολλο τίθεται σε ισχύ έναντι του κράτους αυτού τριάντα ημέρες μετά την ημερομηνία δήλωσης συναίνεσης.Άρθρο 17Καταγγελία1. Οιοδήποτε κράτος μέρος δύναται να καταγγείλει την παρούσα σύμβαση με γραπτή κοινοποίηση προς τον θεματοφύλακα.2. Η καταγγελία παράγει αποτελέσματα ένα έτος από την ημερομηνία παραλαβής της κοινοποίησης από τον θεματοφύλακα.Άρθρο 18Θεματοφύλακας1. Ο γενικός διευθυντής του Οργανισμού είναι ο θεματοφύλακας της παρούσας σύμβασης.2. Ο γενικός διευθυντής του Οργανισμού κοινοποιεί αμέσως στα κράτη μέρη και σε όλα τα άλλα κράτη:α) κάθε υπογραφή της παρούσας σύμβασης ή οιουδήποτε τροποποιητικού πρωτοκόλλου·β) κάθε κατάθεση πράξης κύρωσης, αποδοχής, έγκρισης ή προσχώρησης που αφορά την παρούσα σύμβαση ή οιοδήποτε τροποποιητικό πρωτόκολλο·γ) κάθε δήλωση ή ανάκληση δήλωσης δυνάμει των άρθρων 8, 10 και 13·δ) κάθε δήλωση προσωρινής εφαρμογής της παρούσας σύμβασης δυνάμει του άρθρου 15·ε) την έναρξη ισχύος της παρούσας σύμβασης και κάθε τροποποίησης αυτής· καιστ) κάθε καταγγελία δυνάμει του άρθρου 17.Άρθρο 19Αυθεντικά κείμενα και επικυρωμένα


text: αντίγραφαΤο πρωτότυπο της παρούσας σύμβασης, του οποίου τα κείμενα στην αραβική, κινεζική, αγγλική, γαλλική, ρωσική και ισπανική γλώσσα θεωρούνται εξίσου αυθεντικά, κατατίθεται στον γενικό διευθυντή του Διεθνούς Οργανισμού Ατομικής Ενέργειας ο οποίος διαβιβάζει επικυρωμένα αντίγραφα στα κράτη μέρη και σε όλα τα άλλα κράτη.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο, υπέγραψαν την παρούσα σύμβαση, η οποία είναι ανοικτή για υπογραφή όπως προβλέπεται στην παράγραφο 1 του άρθρου 14.ΕΓΚΡΙΘΗΚΕ από τη γενική διάσκεψη του Διεθνούς Οργανισμού Ατομικής Ενέργειας, συνελθούσα σε ειδική σύνοδο στη Βιέννη, την εικοστή έκτη Σεπτεμβρίου του έτους χίλια εννιακόσια ογδόντα έξι.--------------------------------------------------Δήλωση αναφερόμενη στο άρθρο 14 παράγραφος 5 στοιχείο γ) της σύμβασης για την παροχή βοήθειας σε περίπτωση πυρηνικού ατυχήματος ή σε περίπτωση εκτάκτου κινδύνου από ακτινοβολίεςΗ Κοινότητα έχει αρμοδιότητες, τις οποίες μοιράζεται με τα κράτη μέλη της, σε θέματα παροχής βοήθειας σε περίπτωση έκτακτου κινδύνου από ακτινοβολίες, κατά την έκταση που προβλέπεται από το άρθρο 2 στοιχείο β) και από τις σχετικές διατάξεις του τίτλου ΙΙ κεφάλαιο 3, με τίτλο "Η προστασία της υγείας", της συνθήκης για την ίδρυση της Ευρωπαϊκής Κοινότητας Ατομικής Ενέργειας.--------------------------------------------------


text:
 30.10.2014
 EL
 Επίσημη Εφημερίδα της Ευρωπαϊκής Ένωσης
 L 310/52
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 89/2014
 της 16ης Μαΐου 2014
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 611/2012 της Επιτροπής, της 9ης Ιουλίου 2012, περί τροποποιήσεως του παραρτήματος II του κανονισμού (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου για τη θέσπιση κοινών κανόνων πρόσβασης στη διεθνή αγορά μεταφορών με πούλμαν και λεωφορεία (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 612/2012 της Επιτροπής, της 9ης Ιουλίου 2012, περί τροποποιήσεως των παραρτημάτων II και III του κανονισμού (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου για τους κοινούς κανόνες πρόσβασης στην αγορά διεθνών οδικών εμπορευματικών μεταφορών (2) πρέπει να ενσωματωθεί στη συμφωνία για τον ΕΟΧ.
 (3)
 Ο κανονισμός (ΕΕ) αριθ. 613/2012 της Επιτροπής, της 9ης Ιουλίου 2012, για την τροποποίηση του κανονισμού (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα (3) πρέπει να ενσωματωθεί στη συμφωνία για τον ΕΟΧ.
 (4)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XIII της συμφωνίας τροποποιείται ως εξής:
 1.
 Στο σημείο 19α [κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου] προστίθενται τα εξής:
 «, όπως τροποποιήθηκε με:
 —
 32012 R 0613: Κανονισμός (ΕΕ) αριθ. 613/2012 της Επιτροπής της 9ης Ιουλίου 2012 (ΕΕ L 178 της 10.7.2012, σ. 6).»
 .
 2.
 Στο σημείο 25α [κανονισμός (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου] προστίθενται τα εξής:
 «, όπως τροποποιήθηκε με:
 —
 32012 R 0612: Κανονισμός (ΕΕ) αριθ. 612/2012 της Επιτροπής της 9ης Ιουλίου 2012 (ΕΕ L 178 της 10.7.2012, σ. 5).»
 .
 3.
 Στο σημείο 32α [κανονισμός (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου] προστίθενται τα εξής:
 «, όπως τροποποιήθηκε με:
 —
 32012 R 0611: Κανονισμός (ΕΕ) αριθ. 611/2012 της Επιτροπής της 9ης Ιουλίου 2012 (ΕΕ L 178 της 10.7.2012, σ. 4).»
 .
 Άρθρο 2
 Τα κείμενα των κανονισμών (ΕΕ) αριθ. 611/2012, (ΕΕ) αριθ. 612/2012 και (ΕΕ) αριθ. 613/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 17 Μαΐου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4), ή την ημερομηνία θέσης σε ισχύ της απόφασης της Μεικτής Επιτροπής του ΕΟΧ αριθ. 88/2014, της 16ης Μαΐου 2014 (5), εάν είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 16 Μαΐου 2014.
 Για τη Μεικτή Επιτροπή του ΕΟΧ


text:
 Avis juridique important
 |
 11972B/PRO/01
 Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 1 περί του καταστατικού της Ευρωπαϊκής Τραπέζης Επενδύσεων
 Επίσημη Εφημερίδα αριθ. L 073 της 27/03/1972 σ. 0160
 Πρωτόκολλο αριθ. 1 - περί του καταστατικού της Ευρωπαϊκής Τραπέζης Επενδύσεων(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).ΜΕΡΟΣ ΠΡΩΤΟΠροσαρμογές στο καταστατικό της Ευρωπαϊκής Τραπέζης ΕπενδύσεωνΑρθρο 1(1)(1) Το κείμενο όπως τροποποιήθηκε από το άρθρο 35 της αποφάσεως προσαρμογής.Το άρθρο 3 του πρωτοκόλλου περί του καταστατικού της Τραπέζης αντικαθίσταται ως εξής:«Αρθρο 3Σύμφωνα με το άρθρο 129 της συνθήκης, μέλη της Τραπέζης είναι:- το Βασίλειο του Βελγίου·- το Βασίλειο της Δανίας·- η Ομοσπονδιακή Δημοκρατία της Γερμανίας·- η Γαλλική Δημοκρατία·- η Ιρλανδία·- η Ιταλική Δημοκρατία·- το Μεγάλο Δουκάτο του Λουξεμβούργου·- το Βασίλειο των Κάτω Χωρών·- το Ηνωμένο Βασίλειο της Μεγάλης Βρετανίας και Βορείου Ιρλανδίας.»Αρθρο 2(2)(2) Το κείμενο όπως τροποποιήθηκε από το άρθρο 36 της αποφάσεως προσαρμογής.Το άρθρο 4 παράγραφος 1 πρώτο εδάφιο του πρωτοκόλλου περί του καταστατικού της Τραπέζης αντικαθίσταται ως εξής:«1. Η Τράπεζα έχει κεφάλαιο δύο δισεκατομμυρίων είκοσι πέντε εκατομμυρίων λογιστικών μονάδων, το οποίο ανελήφθη από τα Κράτη μέλη κατά τα ακόλουθα ποσά:Γερμανία // 450 εκατομμύριαΓαλλία // 450 εκατομμύριαΗνωμένο Βασίλειο // 450 εκατομμύριαΙταλία // 360 εκατομμύριαΒέλγιο // 118,5 εκατομμύριαΚάτω Χώρες // 118,5 εκατομμύριαΔανία // 60 εκατομμύριαΙρλανδία // 15 εκατομμύριαΛουξεμβούργο // 3 εκατομμύριαΑρθρο 3Το άρθρο 5 του πρωτοκόλλου περί του καταστατικού της Τραπέζης αντικαθίσταται ως εξής:«Αρθρο 51. Το αναληφθέν κεφάλαιο καταβάλλεται από τα Κράτη μέλη μέχρι του 20% των ποσών που ορίζονται στο άρθρο 4 παράγραφος 1.2. Σε περίπτωση αυξήσεως του αναληφθέντος κεφαλαίου, το Διοικητικό Συμβούλιο καθορίζει ομοφώνως το ποσοστό που πρέπει να καταβληθεί και τον τρόπο καταβολής του.3. Το Διοικητικό Συμβούλιο δύναται να απαιτήσει την καταβολή του υπολοίπου κεφαλαίου, εφ’ όσον η καταβολή αυτή καθίσταται αναγκαία για να αντιμετωπισθούν οι υποχρεώσεις της Τραπέζης προς τους δανειστές της.Η καταβολή πραγματοποιείται από κάθε Κράτος μέλος αναλόγως του μεριδίου του στο αναληφθέν κεφάλαιο στα νομίσματα που η Τράπεζα έχει ανάγκη για να αντιμετωπίσει τις υποχρεώσεις αυτές.»Αρθρο 4Το άρθρο 9 παράγραφος 3 περιπτώσεις α) και γ) του πρωτοκόλλου περί του καταστατικού της Τραπέζης αντικαθίσταται ως εξής:«α) αποφασίζει για την αύξηση του αναληφθέντος κεφαλαίου σύμφωνα με το άρθρο 4 παράγραφος 3 και με το άρθρο 5 παράγραφος 2·γ) ασκεί τις εξουσίες που προβλέπονται στα άρθρα 11 και 13 σχετικά με το διορισμό και την απαλλαγή εκ των καθηκόντων των μελών του Διοικητικού Συμβουλίου και της Διευθυνούσης Επιτροπής, καθώς και τις εξουσίες που προβλέπονται στο άρθρο 13 παράγραφος 1 εδάφιο δεύτερο.»Αρθρο 5Το άρθρο 10 του πρωτοκόλλου περί του καταστατικού της Τραπέζης αντικαθίσταται ως εξής:«Αρθρο 10Οι αποφάσεις του Συμβουλίου των Διοικητών λαμβάνονται κατά πλειοψηφία των μελών του, εκτός αντιθέτων διατάξεων του παρόντος καταστατικού. Η πλειοψηφία αυτή πρέπει να amtipqosype}ei τουλάχιστο το 40% του αναληφθέντος


text: κεφαλαίου. Οι ψηφοφορίες του Συμβουλίου των Διοικητών διέπονται από τις διατάξεις του άρθρου 148 της συνθήκης.»Αρθρο 6(1)(1) Το κείμενο όπως τροποποιήθηκε από το άρθρο 37 της αποφάσεως προσαρμογής.Το άρθρο 11 παράγραφος 2 εδάφια 1 μέχρι 5 του πρωτοκόλλου περί του καταστατικού της Τραπέζης αντικαθίσταται ως εξής:«2. Το Διοικητικό Συμβούλιο αποτελείται από 18 τακτικά μέλη και 10 αναπληρωτές.Τα τακτικά μέλη διορίζονται από το Συμβούλιο των Διοικητών για περίοδο πέντε ετών ως εξής:3 μέλη οριζόμενα από την Ομοσπονδιακή Δημοκρατία της Γερμανίας·3 μέλη οριζόμενα από τη Γαλλική Δημοκρατία·3 μέλη οριζόμενα από την Ιταλική Δημοκρατία·3 μέλη οριζόμενα από το Ηνωμένο Βασίλειο της Μεγάλης Βρετανίας και Βορείου Ιρλανδίας·1 μέλος οριζόμενο από το Βασίλειο του Βελγίου·1 μέλος οριζόμενο από το Βασίλειο της Δανίας·1 μέλος οριζόμενο από την Ιρλανδία·1 μέλος οριζόμενο από το Μεγάλο Δουκάτο του Λουξεμβούργου·1 μέλος οριζόμενο από το Βασίλειο των Κάτω Χωρών·1 μέλος οριζόμενο από την Επιτροπή.Οι αναπληρωτές διορίζονται από το Συμβούλιο των Διοικητών για περίοδο πέντε ετών ως ακολούθως:2 αναπληρωτές ορίζονται από την Ομοσπονδιακή Δημοκρατία της Γερμανίας·2 αναπληρωτές ορίζονται από τη Γαλλική Δημοκρατία·2 αναπληρωτές ορίζονται από την Ιταλική Δημοκρατία·2 αναπληρωτές από το Ηνωμένο Βασίλειο της Μεγάλης Βρετανίας και Βορείου Ιρλανδίας·1 αναπληρωτής οριζόμενος κατόπιν κοινής συμφωνίας των κρατών της Μπενελούξ·1 αναπληρωτής οριζόμενος από την Επιτροπή.Η θητεία των τακτικών μελών και των αναπληρωτών είναι ανανεώσιμη.Οι αναπληρωτές δύνανται να συμμετέχουν στις συνεδριάσεις του Διοικητικού Συμβουλίου. Οι αναπληρωτές που ορίζονται από ένα κράτος ή κατόπιν κοινής συμφωνίας πολλών κρατών ή από την Επιτροπή δύνανται να αντικαταστήσουν τα τακτικά μέλη που ορίζονται αντιστοίχως από αυτό το κράτος, από ένα από αυτά τα κράτη ή από την Επιτροπή. Οι αναπληρωτές δεν έχουν δικαίωμα ψήφου εκτός αν αντικαθιστούν ένα ή περισσότερα τακτικά μέλη ή αν έχουν εξουσιοδοτηθεί γι’ αυτό, συμφώνως με τις διατάξεις του άρθρου 12 παράγραφος 1.»Αρθρο 7Το άρθρο 12 παράγραφος 1 του πρωτοκόλλου περί του καταστατικού της Τραπέζης αντικαθίσταται ως εξής:«1. Κάθε τακτικό μέλος διαθέτει μία ψήφο στο Διοικητικό Συμβούλιο. Δύναται σε κάθε περίπτωση να ψηφίζει με πληρεξούσιο σύμφωνα με τους όρους του κανονισμού της Τραπέζης.»Αρθρο 8(1)(1)Το κείμενο όπως τροποποιήθηκε από το άρθρο 38 της αποφάσεως προσαρμογής.Το άρθρο 12 παράγραφος 2 δεύτερη πρόταση του πρωτοκόλλου περί του καταστατικού της Τραπέζης αντικαθίσταται ως εξής:«Η ειδική πλειοψηφία απαιτεί τη συγκέντρωση δώδεκα ψήφων.»Αρθρο 9Το άρθρο 13 παράγραφος 1 του πρωτοκόλλου περί του καταστατικού της Τραπέζης αντικαθίσταται ως εξής:«1. Η Διευθύνουσα Επιτροπή αποτελείται από έναν πρόεδρο και τέσσερις αντιπροέδρους που διορίζονται για έξι έτη από το Συμβούλιο των Διοικητών κατόπιν προτάσεως του Διοικητικού Συμβουλίου. Η θητεία τους υπόκειται σε ανανέωση.Το Συμβούλιο των Διοικητών δύναται να τροποποιεί ομοφώνως τον αριθμό των μελών της Διευθυνούσης Επιτροπής.»ΜΕΡΟΣ ΔΕΥΤΕΡΟΑλλες διατάξειςΑρθρο 101. Τα νέα Κράτη μέλη, το αργότερο δύο μήνες από την ημερομηνία προσχωρήσεως, προβαίνουν σε καταβολή των ποσών που προβλέπονται στο άρθρο 5 παράγραφος 1 του καταστατικού της Τραπέζης, όπως αυτό τροποποιήθηκε στο άρθρο 3 του παρόντος πρωτοκόλλου. Οι καταβολές αυτές πρέπει να γίνουν στα αντίστοιχα εθνικά νομίσματα. Το ένα πέμπτο της καταβολής πρέπει να γίνει σε μετρητά και τα τέσσερα πέμπτα υπό μορφή άτοκων κρατικών ομολόγων καθισταμένων ληξιπροθέσμων σε τέσσερις ίσες δόσεις αντιστοίχως, εννέα μηνών,


text: δεκαέξι μηνών, είκοσι τριών μηνών και τριάντα μηνών, από την ημερομηνία προσχωρήσεως. Τα κρατικά αυτά ομόλογα, δύνανται να εξοφληθούν, εν όλω ή εν μέρει, πριν από την ημερομηνία λήξεώς τους κατόπιν συμφωνίας μεταξύ της Τραπέζης και του ενδιαφερομένου νέου Κράτους μέλους. Οι καταβολές σε μετρητά καθώς και το προϊόν της εξοφλήσεως των κρατικών ομολόγων πρέπει να είναι ελευθέρως μετατρέψιμα.2. Οι διατάξεις του άρθρου 7 του καταστατικού της Τραπέζης εφαρμόζονται επί όλων των καταβολών που γίνονται από τα νέα Κράτη μέλη στα αντίστοιχα εθνικά τους νομίσματα σύμφωνα με το παρόν άρθρο. Όλες οι προσαρμογές οι σχετικές με τα κρατικά ομόλογα που δεν εξοφλήθηκαν ακόμη πρέπει να διεξάγονται κατά την ημερομηνία της λήξεώς τους ή της προώρου εξοφλήσεώς τους.Αρθρο 111. Τα νέα Κράτη μέλη καταβάλλουν στο τακτικό αποθεματικό και στις προβλέψεις που ισοδυναμούν προς αποθεματικά και που πραγματοποιούνται την 31η Δεκεμβρίου του προηγουμένου της προσχωρήσεως έτους, όπως αυτά εμφαίνονται στον εγκεκριμένο από την Τράπεζα isokocisl|, τα ποσά που αντιστοιχούν στα ακόλουθα ποσοστά επί των αποθεματικών αυτών.Ηνωμένο Βασίλειο // 30%Δανία // 4%Ιρλανδία // 1%(2)(2) Η παράγραφος 1 όπως τροποποιήθηκε από το άρθρο 39 της αποφάσεως προσαρμογής.2. Τα ποσά των καταβολών που αναφέρονται στο παρόν άρθρο υπολογίζονται σε λογιστικές μονάδες, μετά από έγκριση του ετησίου ισολογισμού της Τραπέζης για το προηγούμενο της προσχωρήσεως έτος.3. Τα εν λόγω ποσά καταβάλλονται σε πέντε ίσες δόσεις το αργότερο δύο μήνες, εννέα μήνες, δεκαέξι μήνες, είκοσι τρεις μήνες και τριάντα μήνες μετά την προσχώρηση. Καθεμία από τις πέντε αυτές δόσεις καταβάλλεται σε ελευθέρως μετατρέψιμο εθνικό νόμισμα κάθε νέου Κράτους μέλους.Αρθρο 121. Από της προσχωρήσεως το Συμβούλιο των Διοικητών συμπληρώνει τη σύνθεση του Διοικητικού Συμβουλίου διορίζοντας:3 μέλη οριζόμενα από το Ηνωμένο Βασίλειο της Μεγάλης Βρετανίας και Βορείου Ιρλανδίας·1 μέλος οριζόμενο από το Βασίλειο της Δανίας·1 μέλος οριζόμενο από την Ιρλανδία·1 μέλος οριζόμενο από το Μεγάλο Δουκάτο του Λουξεμβούργου·2 αναπληρωτές οριζομένους από το Ηνωμένο Βασίλειο της Μεγάλης Βρετανίας και Βορείου Ιρλανδίας(3).(3) Η παράγραφος 1 όπως τροποποιήθηκε από το άρθρο 40 της αποφάσεως προσαρμογής.2. Η θητεία των κατ’ αυτό τον τρόπο διοριζομένων τακτικών και αναπληρωματικών μελών του Διοικητικού Συμβουλίου λήγει μετά το πέρας της ετησίας συνόδου του Συμβουλίου των Διοικητών κατά τη διάρκεια του οποίου εξετάζεται ο ετήσιος απολογισμός για το οικονομικό έτος 1977.3. Στο τέλος της ετησίας συνεδριάσεως κατά τη διάρκεια της οποίας εξετάζεται ο ετήσιος απολογισμός για το οικονομικό έτος 1972, το Συμβούλιο των Διοικητών διορίζει για θητεία πέντε ετών ως μέλη του Διοικητικού Συμβουλίου:3 μέλη οριζόμενα από την Ομοσπονδιακή Δημοκρατία της Γερμανίας·3 μέλη οριζόμενα από τη Γαλλική Δημοκρατία·3 μέλη οριζόμενα από την Ιταλική Δημοκρατία·1 μέλος οριζόμενο από το Βασίλειο του Βελγίου·1 μέλος οριζόμενο από το Βασίλειο των Κάτω Χωρών·1 μέλος οριζόμενο από την Επιτροπή·2 αναπληρωτές οριζομένους από την Ομοσπονδιακή Δημοκρατία της Γερμανίας·2 αναπληρωτές οριζομένους από τη Γαλλική Δημοκρατία·2 αναπληρωτές οριζομένους από την Ιταλική Δημοκρατία·1 αναπληρωτή οριζόμενο κατόπιν συμφωνίας των κρατών της Μπενελούξ·1 αναπληρωτή οριζόμενο από την Επιτροπή.Αρθρο 13Από της προσχωρήσεως η Διευθύνουσα Επιτροπή συμπληρώνεται διά του διορισμού ενός αντιπροέδρου. Η θητεία αυτού λήγει συγχρόνως με τη λήξη της θητείας των μελών της Διευθυνούσης Επιτροπής που ασκούν τα καθήκοντά


text:
 8.5.2008
 EL
 Επίσημη Εφημερίδα της Ευρωπαϊκής Ένωσης
 L 124/9
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 151/2007
 της 7ης Δεκεμβρίου 2007
 για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση αριθ. 138/2007 της Μεικτής Επιτροπής του ΕΟΧ της 26ης Οκτωβρίου 2007 (1).
 (2)
 O κανονισμός (ΕΚ) αριθ. 496/2007 της Επιτροπής, της 4ης Μαΐου 2007, για τροποποίηση του κανονισμού (ΕΚ) αριθ. 600/2005 όσον αφορά την εισαγωγή ανωτάτου ορίου καταλοίπου για την πρόσθετη ύλη ζωοτροφών Salinomax 120G που ανήκει στην ομάδα των κοκκιδιοστατικών και άλλων φαρμακευτικών ουσιών (2) πρέπει να ενσωματωθεί στη συμφωνία.
 (3)
 Ο κανονισμός (ΕΚ) αριθ. 497/2007 της Επιτροπής, της 4ης Μαΐου 2007, σχετικά με την έγκριση της ενδο-1,4-β-ξυλανάσης EC 3.2.1.8 (Safizym X) ως πρόσθετης ύλης ζωοτροφών (3) πρέπει να ενσωματωθεί στην συμφωνία.
 (4)
 Ο κανονισμός (ΕΚ) αριθ. 500/2007 της Επιτροπής, της 7ης Μαΐου 2007, για την τροποποίηση του κανονισμού (ΕΚ) αριθ. 1463/2004 σχετικά με τη θέσπιση ανώτατου ορίου καταλοίπων της πρόσθετης ύλης ζωοτροφών Sacox 120 microGranulate, που ανήκει στην ομάδα των κοκκιδιοστατικών και άλλων φαρμακευτικών ουσιών (4) πρέπει να ενσωματωθεί στη συμφωνία.
 (5)
 Ο κανονισμός (ΕΚ) αριθ. 516/2007 της Επιτροπής, της 10ης Μαΐου 2007, για τη μόνιμη έγκριση μιας πρόσθετης ύλης στις ζωοτροφές (5) πρέπει να ενσωματωθεί στη συμφωνία.
 (6)
 Ο κανονισμός (ΕΚ) αριθ. 537/2007 της Επιτροπής, της 15ης Μαΐου 2007, σχετικά με την έγκριση του προϊόντος ζύμωσης Aspergillus oryzae (NRRL 458) (Amaferm) ως πρόσθετη ύλη στις ζωοτροφές (6) πρέπει να ενσωματωθεί στη συμφωνία.
 (7)
 Η παρούσα απόφαση δεν εφαρμόζεται στο Λιχτενστάιν,
 ΑΠΟΦΑΣΙΖΕΙ:
 Άρθρο 1
 Το κεφάλαιο II του παραρτήματος Ι της συμφωνίας τροποποιείται ως εξής:
 1.
 Στο σημείο 1νδ [κανονισμός (ΕΚ) αριθ. 1463/2004 της Επιτροπής] προστίθεται η ακόλουθη περίπτωση:
 «—
 32007 R 0500: Κανονισμός (ΕΚ) αριθ. 500/2007 της Επιτροπής της 7ης Μαΐου 2007 (ΕΕ L 118 της 8.5.2007, σ. 3).»
 2.
 Στο σημείο 1ξβ [κανονισμός (ΕΚ) αριθ. 600/2005 της Επιτροπής] προστίθεται η ακόλουθη περίπτωση:
 «—
 32007 R 0496: Κανονισμός (ΕΚ) αριθ. 496/2007 της Επιτροπής της 4ης Μαΐου 2007 (ΕΕ L 117 της 5.5.2007, σ. 9).»
 3.
 Μετά το σημείο 1πιγ [κανονισμός (ΕΚ) αριθ. 244/2007 της Επιτροπής], παρεμβάλλονται τα ακόλουθα σημεία:
 «1πιδ.
 32007 R 0497: Κανονισμός (ΕΚ) αριθ. 497/2007 της Επιτροπής, της 4ης Μαΐου 2007, σχετικά με την έγκριση της ενδο-1,4-β-ξυλανάσης EC 3.2.1.8 (Safizym X) ως πρόσθετης ύλης ζωοτροφών (ΕΕ L 117 της 5.5.2007, σ. 11).
 1πιε.
 32007 R 0516: Κανονισμός (ΕΚ) αριθ. 516/2007 της Επιτροπής, της 10ης Μαΐου 2007, για τη μόνιμη έγκριση μιας πρόσθετης ύλης στις ζωοτροφές (ΕΕ L 122 της 11.5.2007, σ. 22).
 1πιστ.
 32007 R 0537: Κανονισμός (ΕΚ) αριθ. 537/2007 της Επιτροπής, της 15ης Μαΐου 2007, σχετικά με την έγκριση του προϊόντος ζύμωσης Aspergillus oryzae (NRRL 458) (Amaferm) ως πρόσθετη ύλη στις ζωοτροφές (ΕΕ L 128 της 16.5.2007, σ. 13).»


text:
Άρθρο 2
 Τα κείμενα των κανονισμών (ΕΚ) αριθ. 496/2007, (ΕΚ) αριθ. 497/2007, (ΕΚ) αριθ. 500/2007, (ΕΚ) αριθ. 516/2007 και (ΕΚ) αριθ. 537/2007 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 8 Δεκεμβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 7 Δεκεμβρίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Stefán Haukur JÓHANNESSON
 (1) ΕΕ L 100 της 10.4.2008, σ. 62.
 (2) ΕΕ L 117 της 5.5.2007, σ. 9.
 (3) ΕΕ L 117 της 5.5.2007, σ. 11.
 (4) ΕΕ L 118 της 8.5.2007, σ. 3.
 (5) ΕΕ L 122 της 11.5.2007, σ. 22.
 (6) ΕΕ L 128 της 16.5.2007, σ. 13.
 (7) Δεν αναφέρονται συνταγματικές απαιτήσεις.


text:
 Avis juridique important
 |
 21973A0518(01)
 Διεθνής σύμβαση περί απλουστεύσεως και εναρμονίσεως των τελωνειακών καθεστώτων
 Επίσημη Εφημερίδα αριθ. L 100 της 21/04/1975 σ. 0002 - 0017 Ελληνική ειδική έκδοση: Κεφάλαιο 02 τόμος 12 σ. 0006 Ισπανική ειδική έκδοση: Κεφάλαιο 02 τόμος 2 σ. 0234 Πορτογαλική ειδική έκδοση : Κεφάλαιο 02 τόμος 2 σ. 0234 Φινλανδική ειδική έκδοση: Κεφάλαιο 2 τόμος 2 σ. 0037 Σουηδική ειδική έκδοση: Κεφάλαιο 2 τόμος 2 σ. 0037
 ΔΙΕΘΝΗΣ ΣΥΜΒΑΣΗ ΠΕΡΙ ΑΠΛΟΥΣΤΕΥΣΕΩΣ ΚΑΙ ΕΝΑΡΜΟΝΙΣΕΩΣ ΤΩΝ ΤΕΛΩΝΕΙΑΚΩΝ ΚΑΘΕΣΤΩΤΩΝΠΑΡΑΡΤΗΜΑΜετάφραση (1)(1) Συμφώνως προς το άρθρο 19 της συμβάσεως, αυθεντικό είναι μόνο το κείμενο στη γαλλική και αγγλική γλώσσα (βλέπε σελ. 10 και 18 της παρούσης Επίσημης Εφημερίδας).ΠΡΟΟΙΜΙΟΤΑ ΣΥΜΒΑΛΛΟΜΕΝΑ ΜΕΡΗ στην παρούσα σύμβαση, που καταρτίσθηκε υπό την αιγίδα του Συμβουλίου Τελωνειακής Συνεργασίας,ΔΙΑΠΙΣΤΟΥΝΤΑ, ότι οι διαφορές μεταξύ των τελωνειακών καθεστώτων των χωρών είναι τέτοιας φύσεως ώστε να παρεμποδίζουν τις διεθνείς συναλλαγές,ΘΕΩΡΟΥΝΤΑ, ότι η προώθηση αυτών των συναλλαγών και της διεθνούς συνεργασίας είναι προς το συμφέρον όλων των χωρών,ΘΕΩΡΟΥΝΤΑ, ότι η απλούστευση και η εναρμόνιση των τελωνειακών αυτών καθεστώτων δύνανται να συμβάλλουν κατά τρόπον αποτελεσματικό στην ανάπτυξη του διεθνούς εμπορίου, καθώς επίσης και άλλων μορφών διεθνών συναλλαγών,ΠΕΠΕΙΣΜΕΝΑ, ότι ένα διεθνές νομικό κείμενο που περιέχει διατάξεις, τις οποίες οι χώρες αναλαμβάνουν την υποχρέωση να εφαρμόσουν αμέσως μόλις έχουν τη δυνατότητα γι’αυτό, θα επέτρεπε την προοδευτική επίτευξη απλουστεύσεως και εναρμονίσεως των τελωνειακών καθεστώτων σε ανώτερο επίπεδο, πράγμα που συνιστά έναν από τους κύριους σκοπούς του Συμβουλίου Τελωνειακής Συνεργασίας.ΣΥΝΕΦΩΝΗΣΑΝ ΤΑ ΑΚΟΛΟΥΘΑ:ΚΕΦΑΛΑΙΟ ΙΟρισμοίρθρο 1Για την εφαρμογή της παρούσης συμβάσεως: α) με τον όρο «Συμβούλιο» νοείται ο οργανισμός που συστήθηκε με την ιδρυτική σύμβαση του Συμβουλίου Τελωνειακής Συνεργασίας, που συνάφθηκε στις Βρυξέλλες, στις 15 Δεκεμβρίου 1950 β) με τον όρο «Μόνιμη Τεχνική Επιτροπή» νοείται η Μόνιμη Τεχνική Επιτροπή του Συμβουλίου γ) με τον όρο «επικύρωση» νοείται η κυρίως επικύρωση, η αποδοχή ή η έγκριση.ΚΕΦΑΛΑΙΟ ΙΙΠεδίο εφαρμογής της συμβάσεως και δομή των παραρτημάτωνρθρο 2Κάθε συμβαλλόμενο μέρος αναλαμβάνει την υποχρέωση να προωθήσει την απλούστευση και εναρμόνιση των τελωνειακών καθεστώτων, και γι’αυτό το σκοπό συμμορφώνεται υπό τους όρους που καθιερώνονται με την παρούσα σύμβαση, προς τους κανόνες και τις συνιστώμενες πρακτικές που αποτελούν το αντικείμενο των παραρτημάτων της παρούσης συμβάσεως.Παρ’όλα αυτά, κάθε συμβαλλόμενο μέρος δεν κωλύεται να παρέχει μεγαλύτερες διευκολύνσεις απ’αυτές που προβλέπονται από τη σύμβαση, συνιστάται δε σε κάθε συμβαλλόμενο μέρος να παρέχει τέτοιες διευκολύνσεις στο μεγαλύτερο δυνατό βαθμό.ρθρο 3Οι διατάξεις της παρούσης συμβάσεως δεν εμποδίζουν την εφαρμογή απαγορεύσεων και περιορισμών που προκύπτουν από την εθνική νομοθεσία.ρθρο 4Κάθε παράρτημα της παρούσης συμβάσεως συνίσταται κατ’αρχήν από: α) εισαγωγή, που συνοψίζει τα διάφορα θέματα τα οποία πραγματεύεται το παράρτημα β) ορισμούς των κυρίων τελωνειακών όρων που χρησιμοποιούνται στο εν λόγω παράρτημα γ) κανόνες που αποτελούν διατάξεις, των οποίων η γενική εφαρμογή κρίνεται αναγκαία για την επίτευξη της εναρμονίσεως των τελωνειακών καθεστώτων και της απλουστεύσεώς τους δ) συνιστώμενες πρακτικές, δηλαδή διατάξεις οι οποίες αναγνωρίζεται ότι συμβάλλουν στην πρόοδο προς την εναρμόνιση και απλούστευση των τελωνειακών καθεστώτων και των οποίων η κατά το δυνατόν γενική εφαρμογή κρίνεται επιθυμητή ε) σημειώσεις, που αποβλέπουν στην υπόδειξη ορισμένων δυνατών τρόπων ενεργείας που δύνανται να λαμβάνονται υπόψη


text: για την εφαρμογή του αντίστοιχου κανόνα ή της συνιστωμένης πρακτικής.ρθρο 51. Κάθε συμβαλλόμενο μέρος, που αποδέχεται ένα παράρτημα, θεωρείται ότι αποδέχεται όλους τους κανόνες και τις συνιστώμενες πρακτικές που περιλαμβάνονται σ’αυτό το παράρτημα, πλην εάν γνωστοποιήσει στο γενικό γραμματέα του Συμβουλίου, κατά το χρόνο αποδοχής του εν λόγω παραρτήματος ή αργότερα, τον κανόνα ή τους κανόνες και τις συνιστώμενες πρακτικές επί των οποίων διατυπώνει επιφυλάξεις, αφού επισημάνει τις υφιστάμενες διαφορές μεταξύ των διατάξεων της εθνικής του νομοθεσίας και εκείνων των κανόνων και συνιστωμένων πρακτικών που αναφέρονται στη σύμβαση. Κάθε συμβαλλόμενο μέρος που διετύπωσε επιφυλάξεις δύναται, πάντοτε, να τις αναθεωρήσει, εν όλω ή εν μέρει, με γνωστοποίηση προς το γενικό γραμματέα, αφού καθορίσει την ημερομηνία κατά την οποία αίρονται αυτές οι επιφυλάξεις.2. Κάθε συμβαλλόμενο μέρος, που δεσμεύεται από ένα παράρτημα, εξετάζει, τουλάχιστον κάθε τριετία, τους κανόνες και τις συνιστώμενες πρακτικές επί των οποίων διετύπωσε επιφυλάξεις και που περιλαμβάνονται σ’αυτό το παράρτημα, τους συγκρίνει με τις διατάξεις της εθνικής του νομοθεσίας και γνωστοποιεί προς το γενικό γραμματέα του Συμβουλίου για αποτελέσματα αυτής της εξετάσεως.ΚΕΦΑΛΑΙΟ ΙΙΙΡόλος του Συμβουλίου και της Μόνιμης Τεχνικής Επιτροπήςρθρο 61. Το Συμβούλιο μεριμνά στο πλαίσιο της παρούσης συμβάσεως για την εποπτεία της διαχειρίσεως και εξελίξεώς της. Αποφασίζει ιδίως για την ενσωμάτωση νέων παραρτημάτων σ’αυτή.2. Γι’αυτό το σκοπό, η Μόνιμη Τεχνική Επιτροπή ασκεί, με την εποπτεία του Συμβουλίου και σύμφωνα με τις οδηγίες τους, τις ακόλουθες λειτουργίες: α) την προπαρασκευή νέων παραρτημάτων και την υποβολή προτάσεων περί υιοθετήσεώς τους προς το Συμβούλιο, για να ενσωματωθούν στη σύμβαση. β) την πρόταση προς το Συμβούλιο τροποποιητικών σχεδίων της παρούσης συμβάσεως ή των παραρτημάτων που κρίνει αναγκαία και ιδίως σχεδίων που αποσκοπούν στην τροποποίηση του κειμένου των κανόνων και των συνιστωμένων πρακτικών ή τη μετατροπή των συνιστωμένων πρακτικών σε κανόνες γ) την παροχή γνώμης πάνω σε κάθε θέμα που αφορά την εφαρμογή της συμβάσεως δ) την εκπλήρωση καθηκόντων που ενδεχομένως αναθέτει σ’αυτή το Συμβούλιο, όσον αφορά τις διατάξεις της συμβάσεως.ρθρο 7Από απόψεως ψηφοφορίας στο πλαίσιο του Συμβουλίου και της Μόνιμης Τεχνικής Επιτροπής, κάθε παράρτημα θεωρείται ότι αποτελεί ιδιαίτερη σύμβαση.ΚΕΦΑΛΑΙΟ IVΔιάφορες διατάξεις ρθρο 8Για την εφαρμογή της παρούσης συμβάσεως, το παράρτημα ή τα παραρτήματα που ισχύουν για ένα συμβαλλόμενο μέρος αποτελούν αναπόσπαστο τμήμα της συμβάσεως. Όσον αφορά το εν λόγω συμβαλλόμενο μέρος, κάθε αναφορά στη σύμβαση εφαρμόζεται επίσης και στο παράρτημα ή τα παραρτήματά της.ρθρο 9Τα συμβαλλόμενα μέρη που συγκροτούν τελωνειακή ή οικονομική ένωση μπορούν να κοινοποιούν στο γενικό γραμματέα του Συμβουλίου ότι για την εφαρμογή ενός συγκεκριμένου παραρτήματος της παρούσης συμβάσεως τα εδάφη τους θα θεωρούνται σαν ενιαίο έδαφος. Σ’όλες τις περιπτώσεις που, μετά από μια τέτοια γνωστοποίηση, υπάρχουν διαφορές μεταξύ των διατάξεων αυτού του παραρτήματος και εκείνων της νομοθεσίας που εφαρμόζεται στα εδάφη των συμβαλλομένων μερών, τα ενδιαφερόμενα κράτη διατυπώνουν, κατ’εφαρμογή του άρθρου 5 της παρούσης συμβάσεως, επιφύλαξη ως προς τον εν λόγω κανόνα ή την εν λόγω συνιστωμένη πρακτική.ΚΕΦΑΛΑΙΟ VΤελικές διατάξεις’Αρθρο 101. Κάθε διαφορά μεταξύ δύο ή περισσοτέρων συμβαλλομένων μερών για την ερμηνεία ή την εφαρμογή της παρούσης συμβάσεως διευθετείται, κατά το δυνατόν, με απευθείας διαπραγματεύσεις μεταξύ των εν λόγω μερών.2.


text: Κάθε διαφορά που δεν διευθετήθηκε με απευθείας διαπραγματεύσεις φέρεται από τα μέρη που έχουν τη διαφορά στη Μόνιμη Τεχνική Επιτροπή, που την εξετάζει και προβαίνει σε συστάσεις για τη διευθέτησή της.3. Εάν η Μόνιμη Τεχνική Επιτροπή αδυνατεί να διευθετήσει τη διαφορά, τη φέρει στο Συμβούλιο, το οποίο προβαίνει σε συστάσεις, σύμφωνα με το άρθρο ΙΙΙ υπό ε) της συμβάσεως περί ιδρύσεως του Συμβουλίου.4. Τα μέρη που έχουν τη διαφορά δύνανται να συμφωνήσουν εκ των προτέρων ότι θα αποδεχθούν τις συστάσεις της Μόνιμης Τεχνικής Επιτροπής ή του Συμβουλίου.ρθρο 111. Κάθε κράτος μέλος του Συμβουλίου και κάθε κράτος μέλος του Οργανισμού Ηνωμένων Εθνών ή των εξειδικευμένων οργάνων του δύναται να γίνει συμβαλλόμενο μέρος στην παρούσα σύμβαση: α) με την υπογραφή της χωρίς επιφύλαξη επικυρώσεως β) με την κατάθεση εγγράφου επικυρώσεως, εφόσον την υπέγραψε με την επιφύλαξη της επικυρώσεως,ή γ) με προσχώρηση σ’αυτήν.2. Η παρούσα σύμβαση θα παραμείνει ανοικτή προς υπογραφή από τα κράτη που αναφέρονται στην παράγραφο 1 του παρόντος άρθρου μέχρι της 30ής Ιουνίου 1974 στην έδρα του Συμβουλίου στις Βρυξέλλες. Μετά από αυτή την ημερομηνία θα παραμείνει αυτή ανοικτή για την προσχώρησή τους.3. Κάθε κράτος που δεν είναι μέλος των οργανισμών που αναφέρονται στην παράγραφο 1 του παρόντος άρθρου, προς το οποίο ο γενικός γραμματέας του Συμβουλίου απευθύνει, μετά από αίτηση του Συμβουλίου, πρόσκληση γι’αυτό το σκοπό, δύναται να καταστεί συμβαλλόμενο μέρος στην παρούσα σύμβαση με προσχώρηση μετά τη θέση της σε ισχύ.4. Κάθε ένα από τα κράτη που αναφέρονται στις παραγράφους 1 ή 3 του παρόντος άρθρου καθορίζει, κατά το χρόνο της υπογραφής ή επικυρώσεως της παρούσης συμβάσεως η προσχωρήσεως σ’αυτή, το παράρτημα ή τα παραρτήματα που αποδέχεται, δεδομένου ότι πρέπει να αποδεχθεί τουλάχιστον ένα παράρτημα. Δύναται να γνωστοποιήσει αργότερα στο γενικό γραμματέα του Συμβουλίου ότι αποδέχεται ένα ή περισσότερα από τα υπόλοιπα παραρτήματα.5. Τα έγγραφα επικυρώσεως ή προσχωρήσεως κατατίθενται στο γενικό γραμματέα του Συμβουλίου.6. Κάθε νέο παράρτημα, του οποίου αποφασίζει το Συμβουλίο την ενσωμάτωση στην παρούσα σύμβαση, κοινοποιείται από το γενικό γραμματέα του Συμβουλίου στα συμβαλλόμενα μέρη της παρούσης συμβάσεως, στα υπόλοιπα κράτη που υπέγραψαν τη σύμβαση, στα κράτη μέλη του Συμβουλίου που δεν είναι συμβαλλόμενα μέρη στην παρούσα σύμβαση και στο γενικό γραμματέα των Ηνωμένων Εθνών. Τα συμβαλλόμενα μέρη που αποδέχονται το νέο παράρτημα το γνωστοποιούν στο γενικό γραμματέα του Συμβουλίου σύμφωνα με την παράγραφο 4 του παρόντος άρθρου.7. Οι διατάξεις της παραγράφου 1 του παρόντος άρθρου εφαρμόζονται επίσης και προκειμένου περί τελωνειακών ή οικονομικών ενώσεων που αναφέρονται στο άρθρο 9 της παρούσης συμβάσεως, στο μέτρο που οι υποχρεώσεις που απορρέουν από τις ιδρυτικές συμφωνίες των εν λόγω τελωνειακών ή οικονομικών ενώσεων επιβάλλουν στα αρμόδιά τους όργανα να συμβάλλονται επ’ονόματί τους. Αυτά τα όργανα όμως δεν διαθέτουν δικαίωμα ψήφου.ρθρο 121. Η παρούσα σύμβαση αρχίζει να ισχύει τρεις μήνες μετά την υπογραφή της εκ μέρους πέντε από τα κράτη που αναφέρονται στην παράγραφο 1 του ανωτέρω άρθρου 11, χωρίς επιφύλαξη επικυρώσεως ή την κατάθεση από αυτά του εγγράφου επικυρώσεως ή προσχωρήσεως.2. Απέναντι σε κάθε κράτος που υπογράφει την παρούσα σύμβαση χωρίς επιφύλαξη επικυρώσεως, ή επικυροί η προσχωρεί σ’αυτήν,


text: μετά την εκ μέρους πέντε κρατών υπογραφή της συμβάσεως χωρίς επιφύλαξη επικυρώσεως ή την κατάθεση του εγγράφου επικυρώσεως ή προσχωρήσεως, η σύμβαση αρχίζει να ισχύει τρείς μήνες μετά την υπογραφή της από το εν λόγω κράτος χωρίς επιφύλαξη επικυρώσεως ή την κατάθεση του εγγράφου επικυρώσεως ή προσχωρήσεως.3. Κάθε παράρτημα της παρούσης συμβάσεως αρχίζει να ισχύει τρεις μήνες μετά την αποδοχή του από πέντε συμβαλλόμενα μέρη.4. Απέναντι σε κάθε κράτος που αποδέχεται παράρτημα μετά την αποδοχή του από πέντε κράτη, το εν λόγω παράρτημα αρχίζει να ισχύει τρεις μήνες μετά τη γνωστοποίηση περί αποδοχής του από αυτό το κράτος.ρθρο 131. Κάθε κράτος δύναται, είτε κατά το χρόνο της υπογραφής χωρίς επιφύλαξη επικυρώσεως, της επικυρώσεως ή προσχωρήσεως είτε αργότερα, να γνωστοποιεί στο γενικό γραμματέα του Συμβουλίου ότι η παρούσα σύμβαση επεκτείνεται στο σύνολο ή σ’ορισμένα από τα εδάφη, οι διεθνείς σχέσεις των οποίων έχουν τεθεί υπό την ευθύνη αυτού του κράτους. Η εν λόγω γνωστοποίηση τίθεται σε ισχύ τρεις μήνες μετά την ημερομηνία κατά την οποία την έλαβε ο γενικός γραμματέας του Συμβουλίου. Εντούτοις, η σύμβαση δεν δύναται να εφαρμοσθεί στα εδάφη που αναφέρονται στη γνωστοποίηση πριν αυτή αρχίσει να ισχύει απέναντι του ενδιαφερομένου κράτους.2. Κάθε κράτος που γνωστοποίησε, κατ’εφαρμογήν της παραγράφου 1 του παρόντος άρθρου, ότι η παρούσα σύμβαση επεκτείνεται σε έδαφος του οποίου οι διεθνείς σχέσεις έχουν τεθεί υπό την ευθύνη του, δύναται να γνωστοποιεί στο γενικό γραμματέα του Συμβουλίου, κατά τους όρους που προβλέπονται στο άρθρο 14 της παρούσης συμβάσεως, ότι το εν λόγω έδαφος θα παύσει να εφαρμόζει τη σύμβαση.ρθρο 141. Η παρούσα σύμβαση συνομολογείται για απεριόριστη διάρκεια. Εντούτοις, κάθε συμβαλλόμενο μέρος δύναται να την καταγγείλει σε οποιοδήποτε χρόνο μετά την ημερομηνία θέσεώς της σε ισχύ, όπως αυτή καθορίζεται στο άρθρο 12 της παρούσης συμβάσεως.2. Η καταγγελία γνωστοποιείται με έγγραφο που κατατίθεται στο γενικό γραμματέα του Συμβουλίου.3. Η καταγγελία φέρει αποτελέσματα έξι μήνες μετά τη λήψη του εγγράφου της καταγγελίας από το γενικό γραμματέα του Συμβουλίου.4. Οι διατάξεις των παραγράφων 2 και 3 του παρόντος άρθρου εφαρμόζονται επίσης και καθ’όσον αφορά τα παραρτήματα της συμβάσεως, παντός συμβαλλομένου μέρους δυναμένου, κατά πάντα χρόνο μετά την ημερομηνία θέσεώς της σε ισχύ όπως αυτή καθορίζεται στο άρθρο 12, να άρει την αποδοχή ενός ή περισσότερων παραρτημάτων. Συμβαλλόμενο μέρος που αίρει την αποδοχή όλων των παραρτημάτων θεωρείται ότι κατήγγειλε τη σύμβαση.ρθρο 151. Το Συμβούλιο δύναται να συστήσει τροποποιήσεις της παρούσης συμβάσεως. Κάθε συμβαλλόμενο μέρος στην παρούσα σύμβαση καλείται από το γενικό γραμματέα του Συμβουλίου να συμμετάσχει στη συζήτηση για κάθε πρόταση που τείνει στην τροποποίηση της παρούσης συμβάσεως.2. Το κείμενο κάθε τροποποιήσεως που προτείνεται έτσι, γνωστοποιείται από το γενικό γραμματέα του Συμβουλίου προς τα συμβαλλόμενα μέρη της παρούσης συμβάσεως, προς τα υπόλοιπα υπογράψαντα κράτη και προς τα κράτη μέλη του Συμβουλίου που δεν είναι συμβαλλόμενα μέρη στην παρούσα σύμβαση.3. Εντός προθεσμίας έξι μηνών, από την ημερομηνία γνωστοποιήσεως της τροποποιήσεως που συνιστάται, κάθε συμβαλλόμενο μέρος ή, εφόσον πρόκειται περί τροποποιήσεως που αφορά παράρτημα που ισχύει, κάθε συμβαλλόμενο μέρος που δεσμεύεται με αυτό το παράρτημα, δύναται να γνωστοποιεί το γενικό γραμματέα του Συμβουλίου: α)


text: είτε ότι έχει αντίρρηση επί της τροποποιήσεως που προτείνεται, β) είτε ότι, καίτοι προτίθεται να αποδεχθεί την τροποποίηση που προτείνεται, οι αναγκαίες προϋποθέσεις για την αποδοχή της δεν έχουν ακόμη πληρωθεί στη χώρα του.4. Εφόσον συμβαλλόμενο μέρος που απηύθυνε τη γνωστοποίηση που προβλέπεται στην παράγραφο 3 περίπτωση β) του παρόντος άρθρου δεν έχει γνωστοποιήσει την αποδοχή του στο γενικό γραμματέα του Συμβουλίου, δύναται να προβάλει αντίρρηση στην τροποποίηση που προτείνεται εντός προθεσμίας εννέα μηνών, που αρχίζει από τη λήξη της προθεσμίας των έξι μηνών που προβλέπεται στην παράγραφο 3 του παρόντος άρθρου.5. Εάν διατυπώνεται αντίρρηση επί της τροποποιήσεως που προτείνεται σύμφωνα με τους όρους που προβλέπονται στις παραγράφους 3 και 4 του παρόντος άρθρου, η τροποποίηση θεωρείται ότι δεν έγινε αποδεκτή και παραμένει χωρίς αποτέλεσμα.6. Εάν δεν διατυπώνεται καμιά αντίρρηση επί της τροποποιήσεως που προτείνεται σύμφωνα με τους όρους που προβλέπονται στις παραγράφους 3 και 4 του παρόντος άρθρου, η τροποποίηση θεωρείται ότι έγινε αποδεκτή κατά τις ακόλουθες ημερομηνίες: α) εφόσον κανένα συμβαλλόμενο μέρος δεν απηύθηνε τη γνωστοποίηση της παραγράφου 3 περίπτωση β) του παρόντος άρθρου, κατά τη λήξη της εξαμήνου προθεσμίας που αναφέρεται στην παράγραφο 3 β) εφόσον ένα ή περισσότερα συμβαλλόμενα μέρη απηύθυναν τη γνωστοποίηση της παραγράφου 3 περίπτωση β) του παρόντος άρθρου, κατά την πλησιέστερη των ακολούθων δύο ημερομηνιών:i) την ημερομηνία κατά την οποία όλα τα συμβαλλόμενα μέρη που απηύθυναν τέτοια γνωστοποίηση ανεκοίνωσαν στο γενικό γραμματέα του Συμβουλίου την αποδοχή της τροποποιήσεως που προτείνεται από αυτά, αυτή δε η ημερομηνία μετατίθεται πάντως στο χρόνο εκπνοής της εξαμήνου προθεσμίας που αναφέρεται στην παράγραφο 3 του παρόντος άρθρου εάν όλες οι αποδοχές γνωστοποιήθηκαν πριν από τη λήξη αυτής,ii) την ημερομηνία εκπνοής της εννεαμήνου προθεσμίας που αναφέρεται στην παράγραφο 4 του παρόντος άρθρου.7. Κάθε τροποποίηση που θεωρείται ότι έγινε αποδεκτή, αρχίζει να ισχύει είτε έξι μήνες μετά την ημερομηνία κατά την οποία θεωρήθηκε ότι έγινε αποδεκτή, είτε, σε περίπτωση κατά την οποία η τροποποίηση που προτείνεται συνδυάζεται με διαφορετική προθεσμία θέσεως σε ισχύ, μόλις εκπνεύσει αυτή η προθεσμία που αρχίζει μετά την ημερομηνία κατά την οποία θεωρήθηκε ότι έγινε αποδεκτή.8. Ο γενικός γραμματέας του Συμβουλίου γνωστοποιεί το ταχύτερο δυνατόν προς τα συμβαλλόμενα μέρη της παρούσης συμβάσεως και προς τα υπόλοιπα κράτη που υπέγραψαν κάθε αντίρρηση στην τροποποίηση που προτείνεται και προβάλλεται σύμφωνα με την παράγραφο 3 περίπτωση α) του παρόντος άρθρου, κάθως επίσης και κάθε γνωστοποίηση που απευθύνεται σύμφωνα με την παράγραφο 3 περίπτωση β). Ο ίδιος πληροφορεί στη συνέχεια τα συμβαλλόμενα μέρη και τα υπόλοιπα Κράτη, που υπέγραψαν, εάν το ή τα συμβαλλόμενα μέρη που απηύθυναν τέτοια γνωστοποίηση προβάλλουν αντίρρηση κατά της τροποποιήσεως που προτείνεται ή την αποδέχονται.2. Οι τροποποιήσεις που απετέλεσαν το αντικείμενο αποφάσεως, κατ’εφαρμογήν της παραγράφου 1 του παρόντος άρθρου, αρχίζουν να ισχύουν έξι μήνες μετά τη γνωστοποίηση που έκανε γι’αυτές ο γενικός γραμματέας του Συμβουλίου. Κάθε συμβαλλόμενο μέρος που δεσμεύεται από το παράρτημα, που αποτελεί το αντικείμενο τέτοιων τροποποιήσεων, θεωρείται ότι αποδέχεται αυτές τις τροποποιήσεις, εκτός αν διατυπώσει επιφυλάξεις κατά τους όρους που προβλέπονται στο άρθρο 5 της παρούσης συμβάσεως.ρθρο 171. Κάθε κράτος που επικυρώνει την


text: παρούσα σύμβαση ή προσχωρεί σ’αυτή θεωρείται ότι αποδέχεται τις τροποποιήσεις που αρχισαν να ισχύουν κατά την ημερομηνία καταθέσεως του εγγράφου επικυρώσεως ή προσχωρήσεώς του.2. Ένα κράτος που αποδέχεται ένα παράρτημα θεωρείται ότι έχει αποδεχθεί τις τροποποιήσεις στο παράρτημα που άρχισαν να ισχύουν κατά την ημερομηνία γνωστοποιήσεως της αποδοχής του στο γενικό γραμματέα του Συμβουλίου, πλην αν διατυπώσει επιφυλάξεις σύμφωνα με τις διατάξεις του άρθρου 5 της παρούσης συμβάσεως.ρθρο 18Ο γενικός γραμματέας του Συμβουλίου γνωστοποιεί προς τα συμβαλλόμενα μέρη της παρούσης συμβάσεως, προς τα υπόλοιπα κράτη που υπέγραψαν, προς τα κράτη μέλη του Συμβουλίου που δεν είναι συμβαλλόμενα μέρη στην παρούσα σύμβαση και προς τον γενικό γραμματέα του Οργανισμού Ηνωμένων Εθνών: α) τις υπογραφές, επικυρώσεις και προσχωρήσεις, που προβλέπονται στο άρθρο 11 της παρούσης συμβάσεως β) την ημερομηνία κατά την οποία η παρούσα σύμβαση και κάθε παράρτημά της αρχίζουν να ισχύουν σύμφωνα με το άρθρο 12 γ) τις γνωστοποιήσεις που έχουν ληφθεί σύμφωνα με τα άρθρα 9 και 13 δ) τις γνωστοποιήσεις και κοινοποιήσεις που έχουν ληφθεί σύμφωνα με τα άρθρα 5,16 και 17 ε) τις καταγγελίες που έχουν ληφθεί σύμφωνα με το άρθρο 14 στ) τις τροποποιήσεις που θεωρήθηκαν ότι έγιναν αποδεκτές σύμφωνα με το άρθρο 15, καθώς και την ημερομηνία θέσεώς του σε ισχύ ζ) τις τροποποιήσεις στα παραρτήματα που υιοθετήθηκαν από το Συμβούλιο, σύμφωνα με το άρθρο 16, καθώς και την ημερομηνία θέσεώς τους σε ισχύ.ρθρο 19Σύμφωνα με το άρθρο 102 του Χάρτη των Ηνωμένων Εθνών, η παρούσα σύμβαση θα καταχωρηθεί στη Γραμματεία των Ηνωμένων Εθνών, κατόπιν αιτήσεως του γενικού γραμματέα του Συμβουλίου.Εις πίστωση των ανωτέρω, οι υπογεγραμμένοι, εξουσιοδοτημένοι δεόντως γι’αυτό, υπέγραψαν την παρούσα σύμβαση.Έγινε στο Kyoto, στις δεκαοκτώ Μαΐου του χίλια εννεακόσια εβδομήντα τρία, στη γαλλική και αγγλική γλώσσα, και των δύο κειμένων όντων αυθεντικών, σε ένα μόνο αντίτυπο, το οποίο θα κατατεθεί στο γενικό γραμματέα του Συμβουλίου, ο οποίος θα διαβιβάσει κυρωμένα ακριβή αντίγραφά του σ’όλα τα κράτη που αναφέρονται στην παράγραφο 1 του άρθρου 11 της παρούσης συμβάσεως.ΠΑΡΑΡΤΗΜΑ ΠΕΡΙ ΤΗΣ ΤΕΛΩΝΕΙΑΚΗΣ ΑΠΟΤΑΜΙΕΥΣΕΩΣΕΙΣΑΓΩΓΗΚατά την πρακτική του διεθνούς εμπορίου, ο τελικός προορισμός των εισαγομένων εμπορευμάτων δεν είναι στις περισσότερες περιπτώσεις γνωστός κατά το χρόνο της εισαγωγής, πράγμα που υποχρεώνει τους εισαγωγείς να τα εναποθηκεύουν για μεγάλες κατά το μάλλον ή ήττον χρονικές περιόδους.Εφόσον πρόκειται για εμπορεύματα που προορίζονται για επανεξαγωγή, ο εισαγωγέας έχει συμφέρον να τα θέσει υπό τελωνειακό καθεστώς που να επιτρέπει τη μη πληρωμή εισαγωγικών δασμών και φόρων.Όσον αφορά τα εμπορεύματα που προορίζονται για οριστική εισαγωγή, είναι επίσης προς το συμφέρον του εισαγωγέα να έχει αυτός τη δυνατότητα να καθυστερήσει την καταβολή των εισαγωγικών δασμών και φόρων μέχρι του χρόνου κατά τον οποίον τα εν λόγω εμπορεύματα τίθενται πράγματι σε ανάλωση.Για την παραχώρηση των παραπάνω διευκολύνσεων για τους εισαγωγείς, τα κράτη πρόβλεψαν γενικά το καθεστώς της τελωνειακής αποταμιεύσεως στην εθνική τους νομοθεσία.Παρ’όλα αυτά, τα εισαγόμενα εμπορεύματα δεν είναι τα μόνα που δύνανται να γίνονται δεκτά σε τελωνειακή αποταμίευση.Έτσι ορισμένα κράτη επιτρέπουν στα εμπορεύματα εθνικής τους καταγωγής ή σε αυτά που την απέκτησαν, τα οποία υπόκεινται ή υποβλήθηκαν σε εσωτερικούς φόρους ή άλλες επιβαρύνσεις, να τίθενται


text: υπό τελωνειακή αποταμίευση, ώστε να απαλλαγούν τα εμπορεύματα ή να τύχουν επιστροφής των εν λόγω φόρων ή επιβαρύνσεων.Επίσης, η θέση υπό τελωνειακή αποτεμίευση εμπορευμάτων επί των οποίων εφαρμόσθηκε άλλο τελωνειακό καθεστώς ή τα οποία πληρούν τις προϋποθέσεις για να τύχουν, κατά την εξαγωγή τους, επιστροφής των εισαγωγικών φόρων και δασμών, επιτρέπει στις τελωνειακές αρχές να παραχωρούν, κατά περίπτωση, την αποδέσμευση από αυτό το άλλο τελωνειακό καθεστώς ή την επιστροφή των εισαγωγικών δασμών και φόρων, πριν από το χρόνο της πραγματικής επανεξαγωγής των εμπορευμάτων.Οι διατάξεις του παρόντος παραρτήματος δεν εφαρμόζονται:- στην αποθήκευση εμπορευμάτων σε προσωρινή εναπόθεση (κλειστοί χώροι και τόποι, περιφραγμένοι ή μη, εγκεκριμένοι από το τελωνείο, όπου αποθηκεύονται τα εμπορεύματα μέχρις ότου τελωνισθούν) - στην αποθήκευση εμπορευμάτων σε ελεύθερους λιμένες ή ελεύθερες ζώνες - στην επεξεργασία ή μεταποίηση, υπό τελωνειακό έλεγχο και με αναστολή καταβολής των εισαγωγικών δασμών και φόρων, εμπορευμάτων σε χώρους εγκεκριμένους από τα τελωνεία (αποθήκες καθεστώτος τελειοποιήσεως προς επανεξαγωγή).ΟΡΙΣΜΟΙΓια την εφαρμογή του παρόντος παραρτήματος: α) Με τον όρο «καθεστώς τελωνειακής αποταμιεύσεως» νοείται το τελωνειακό καθεστώς κατά το οποίο τα εισαγόμενα εμπορεύματα εναποθηκεύονται κάτω από τελωνειακό έλεγχο σε χώρο που καθορίζεται γι’αυτό (αποθήκες αποταμιεύσεως), χωρίς καταβολή εισαγωγικών δασμών και φόρων β) με τον όρο «εισαγωγικοί δασμοί και φόροι» νοούνται οι τελωνειακοί δασμοί και όλα τα υπόλοιπα δικαιώματα, φόροι, τέλη και άλλες επιβαρύνσεις, που εισπράττονται κατά την εισαγωγή ή με την ευκαιρία της εισαγωγής εμπορευμάτων, με εξαίρεση τα τέλη και επιβαρύνσεις των οποίων το ύψος περιορίζεται στο κατά προσέγγιση κόστος των παρεχομένων υπηρεσιών γ) με τον όρο «τελωνειακός έλεγχος» νοείται το σύνολο των μέτρων που λαμβάνονται για την εξασφάλιση της τηρήσεως των νόμων και κανονισμών, με την εφαρμογή των οποίων είναι επιφορτισμένο το τελωνείο δ) με τον όρο «εγγύηση» νοείται ότι εξασφαλίζει, κατά ικανοποιητικό τρόπο για το τελωνείο, την εκπλήρωση μιάς υποχρεώσεως απέναντί του. Η εγγύηση καλείται «συνολική» όταν εξασφαλίζει την εκπλήρωση υποχρεώσεων που απορρέουν από περισσότερες πράξεις ε) με τον όρο «πρόσωπο» νοείται τόσο το φυσικό όσο και το νομικό πρόσωπο, εκτός αν το όλο κείμενο ορίζει διαφορετικά.ΑΡΧΗ1. ΚανόναςΤο καθεστώς της τελωνειακής αποταμιεύεως διέπεται από τις διατάξεις του παρόντος παραρτήματος.ΚΑΤΗΓΟΡΙΕΣ ΑΠΟΘΗΚΩΝ2. ΚανόναςΗ εθνική νομοθεσία πρέπει να προβλέπει τελωνειακές αποθήκες αποταμιεύσεως που να είναι διαθέσιμες σ’όλους τους εισαγωγείς (δημόσιες αποθήκες αποταμιεύσεως).ΣημείωσηΚατά τις διατάξεις της εθνικής νομοθεσίας, τις δημόσιες αποθήκες αποταμιεύσεως μπορούν να διαχειρίζονται οι τελωνειακές αρχές, άλλες αρχές ή φυσικά ή νομικά πρόσωπα.3. ΚανόναςΤο δικαίωμα αποταμιεύσεως εισαγομένων εμπορευμάτων στις δημόσιες αποθήκες αποταμιεύσεως δεν περιορίζεται μόνο στους εισαγωγείς, αλλά αναγνωρίζεται και σε κάθε άλλο ενδιαφερόμενο πρόσωπο.4. ΚανόναςΗ εθνική νομοθεσία προβλέπει αποθήκες αποταμιεύσεως που να προορίζονται για αποκλειστική χρήση ορισμένων προσώπων (ιδιωτικές αποθήκες αποταμιεύσεως), κάθε φορά που ειδικές ανάγκες του εμπορίου ή της βιομηχανίας το δικαιολογούν.ΣΥΣΤΑΣΗ ΑΠΟΘΗΚΩΝ5. ΚανόναςΟι απαιτήσεις σε σχέση με την κατασκευή και τη διαρρύθμιση των αποθηκών αποταμιεύσεως καθώς επίσης και οι όροι με βάση τους οποίους ασκείται ο τελωνειακός έλεγχος καθορίζονται από τις τελωνειακές αρχές.ΣημείωσηΓια την άσκηση του ελέγχου από αυτές, οι τελωνειακές αρχές δύνανται ιδίως: - να απαιτούν να κλείνονται οι αποθήκες αποταμιεύσεως με δύο διαφορετικά κλειδιά (ένα για τον ενδιαφερόμενο και ένα για το τελωνείο) -


text: να εποπτεύουν τους χώρους κατά τρόπο διαρκή ή περιοδικό, - να τηρούν λογιστικό σύστημα παρακολουθήσεως των εμπορευμάτων που βρίσκονται σε αποταμίευση, με τη χρησιμοποίηση είτε ειδικών βιβλίων είτε αυτών των ιδίων των διασαφήσεων ή να αξιώνουν την τήρηση ενός τέτοιου λογιστικού συστήματος - να προβαίνουν περιοδικά σε απογραφή των εμπορευμάτων που ευρίσκονται σε αποταμίευση.ΔΙΑΧΕΙΡΙΣΗ ΑΠΟΘΗΚΩΝ6. ΚανόναςΗ εθνική νομοθεσία καθορίζει το πρόσωπο ή τα πρόσωπα τα υπεύθυνα για την καταβολή εισαγωγικών δασμών και φόρων, επιβαλλομένων ενδεχομένως επί εμπορευμάτων που τέθηκαν υπό το καθεστώς της τελωνειακής αποταμιεύσεως και των οποίων η κατάσταση δεν έχει τακτοποιηθεί κατά τρόπο που να ικανοποιεί τις τελωνειακές αρχές.7. ΚανόναςΚάθε φορά που απαιτείται, εγγύηση για την εξασφάλιση της εκπληρώσεως των υποχρεώσεων που απορρέουν από περισσότερες εργασίες, οι τελωνειακές αρχές δέχονται συνολική εγγύηση.8. Συνιστώμενη πρακτικήΤο ύψος της εγγυήσεως πρέπει να καθορίζεται στο μικρότερο κατά το δυνατό ποσό, αφού ληφθούν υπόψη οι ενδεχόμενοι απαιτητοί εισαγωγικοί δασμοί και φόροι.9. Συνιστωμένη πρακτικήΟι τελωνειακές αρχές δεν θα πρέπει να απαιτούν εγγύηση κάθε φορά που η αποθήκη αποτελεί αντικείμενο επαρκούς εποπτείας του τελωνείου, ιδίως όταν αυτή τελεί υπό τελωνειακή σφράγιση.10. ΚανόναςΟι τελωνειακές αρχές καθορίζουν τους όρους διαχειρίσεως των αποθηκών αποταμιεύσεως, οι δε διατάξεις που διέπουν την αποθήκευση εμπορευμάτων στις αποθήκες αποταμιεύσεως, καθώς επίσης και οι απογραφές και το λογιστικό σύστημα, υπόκεινται στην έγκριση των τελωνειακών αρχών.ΕΜΠΟΡΕΥΜΑΤΑ ΠΟΥ ΔΥΝΑΝΤΑΙ ΝΑ ΤΕΘΟΥΝ ΣΕ ΑΠΟΤΑΜΙΕΥΣΗ11. Συνιστωμένη πρακτικήΣτις δημόσιες αποθήκες πρέπει να γίνονται δεκτά παντός είδους εισαγόμενα εμπορεύματα που υπόκεινται σε εισαγωγικούς δασμούς και φόρους ή υποβάλλονται σε περιορισμούς ή απαγορεύσεις, άλλες από αυτές που ανάγονται σε λόγους δημοσίας ηθικής, δημοσίας τάξεως, δημοσίας ασφαλείας, δημοσίας υγιεινής ή υγείας ή σε λόγους κτηνιατρικής ή φυτοπαθολογικής φύσεως ή που αναφέρονται στην προστασία διπλωμάτων ευρεσιτεχνίας, εμπορικών ή βιομηχανικών σημάτων και δικαιωμάτων πνευματικής ιδιοκτησίας και αναπαραγωγής, ανεξάρτητα από την ποσότητα ή τη χώρα καταγωγής, προελεύσεως ή προορισμού τους.Τα εμπορεύματα από τα οποία προκύπτουν κίνδυνοι ή που ενδέχεται να αλλοιώσουν τα υπόλοιπα εμπορεύματα ή απαιτούν ειδικές εγκαταστάσεις δεν θα πρέπει να μη γίνονται δεκτά, παρά μόνον σε αποθήκες αποταμιεύσεως ειδικά διαρρυθμισμένες για να τα υποδεχθούν.12. ΚανόναςΟι κατηγορίες των εμπορευμάτων που δύνανται να αποθηκευθούν σε ιδιωτικές αποθήκες αποταμιεύσεως καθορίζονται από τις αρμόδιες αρχές ή την άδεια που παρέχει το προνόμιο του εν λόγω καθεστώτος ή σε άλλη κατάλληλη διάταξη.13. Συνιστωμένη πρακτικήΣε εμπορεύματα τα οποία δικαιούνται επιστροφής των εισαγωγικών δασμών και φόρων κατά την εξαγωγή τους, πρέπει να παρέχεται η δυνατότητα εναποθηκεύσεως σε αποθήκες αποταμιεύσεως με το σκοπό να τύχουν αμέσως της επιστροφής αυτής, υπό τον όρον ότι προορίζονται να εξαχθούν μεταγενέστερα.14. Συνιστωμένη πρακτικήΣε εμπορεύματα που τέθηκαν υπό το καθεστώς της προσωρινής εισαγωγής πρέπει να παρέχεται η δυνατότητα θέσεως υπό τελωνειακή αποταμίευση για να αποδεσμευθούν από αυτό το καθεστώς, ενόψει της μεταγενέστερης εξαγωγής τους ή του οποιουδήποτε άλλου αποδεκτού προορισμού τους.15. Συνιστωμένη πρακτικήΣτα εμπορεύματα που προορίζονται για εξαγωγή και που υπόκεινται ή υποβλήθηκαν σε εσωτερικούς φόρους ή άλλες επιβαρύνσεις πρέπει να παρέχεται η δυνατότητα να τεθούν σε αποταμίευση με το σκοπό να επιτευχθεί η απαλλαγή ή η επιστροφή των εν λόγω εσωτερικών φόρων και επιβαρύνσεων, υπό τον όρο ότι αυτά προορίζονται να εξαχθούν μεταγενέστερα.ΘΕΣΗ ΣΕ


text: ΑΠΟΤΑΜΙΕΥΣΗ16. ΚανόναςΗ εθνική νομοθεσία καθορίζει τους όρους υπό τους οποίους τα εμπορεύματα, που προορίζονται να τεθούν σε τελωνεική αποταμίευση, θα προσκομίζονται στο αρμόδιο τελωνείο και θα υποβάλλεται η διασάφιση γι’αυτά.ΕΠΙΤΡΕΠΟΜΕΝΕΣ ΠΡΑΞΕΙΣ17. ΚανόναςΚάθε πρόσωπο που δικαιούται να διαθέσει τα εμπορεύματα που βρίσκονται σε αποταμίευση έχει τη δυνατότητα: α) να τα εξετάζει β) να λαμβάνει από αυτά δείγματα καταβάλλοντας, κατά περίπτωση, τους εισαγωγικούς δασμούς και φόρους γ) να εκτελεί τις αναγκαίες πράξεις για την εξασφάλιση της συντηρήσεώς τους.18. ΚανόναςΣτα εμπορεύματα σε αποταμίευση πρέπει να παρέχεται η δυνατότητα να γίνονται αντικείμενο συνήθων εργασιών, που αποβλέπουν στη βελτίωση της εμφανίσεώς τους ή της εμπορευματικής τους ποιότητος, ή την προετοιμασία για την μεταφορά τους, όπως π.χ. διαχωρισμός ή συγκέντρωση δεμάτων, συνδυασμός και κατάταξη των εμπορευμάτων και αλλαγή συσκευασίας.ΔΙΑΡΚΕΙΑ ΑΠΟΤΑΜΙΕΥΣΕΩΣ19. ΚανόναςΗ ανώτατη διάρκεια αποταμιεύσεως καθορίζεται ανάλογα με τις ανάγκες του εμπορίου, δεν δύναται όμως να είναι κατώτερη από ένα έτος.ΕΚΧΩΡΗΣΗ20. ΚανόναςΤα εμπορεύματα σε αποταμίευση πρέπει να δύνανται να γίνονται αντικείμενο μεταβιβάσεων.ΕΜΠΟΡΕΥΜΑΤΑ ΒΕΒΛΑΜΜΕΝΑ, ΑΠΩΛΕΣΘΕΝΤΑ Ή ΚΑΤΕΣΤΡΑΜΜΕΝΑ21. ΚανόναςΓια τα εμπορεύματα που υπέστησαν βλάβη από ατύχημα ή ανωτέρα βία, πριν από την έξοδό τους από την αποθήκη, πρέπει να παρέχεται η δυνατότητα δηλώσεώς τους για να τεθούν σε ανάλωση σαν να είχαν εισαχθεί στην κατάσταση που ευρίσκονται.22. ΚανόναςΤα εμπορεύματα σε αποταμίευση που καταστράφηκαν ή απωλέσθηκαν οριστικά, λόγω ατυχήματος ή ανωτέρας βίας, δεν υπόκεινται σε εισαγωγικούς δασμούς και φόρους, υπό τον όρον ότι αυτή η καταστροφή ή απώλεια αποδεικνύεται δεόντως κατά τρόπο που να ικανοποιεί τις τελωνειακές αρχές.Τα απορρίμματα και υπολείμματα που απέμειναν κατά περίπτωση από την καταστροφή, σε περίπτωση που τίθενται στην κατανάλωση, υπόκεινται στους εισαγωγικούς δασμούς και φόρους που θα επεβάλλοντο στα εν λόγω απορρίμματα και υπολείμματα αν εισήγοντο σ’αυτή την κατάσταση.23. ΚανόναςΓια κάθε εμπόρευμα σε αποταμίευση πρέπει να παρέχεται η δυνατότητα κατόπιν αιτήσεως του προσώπου που έχει δικαίωμα διαθέσεώς του και μετά από απόφαση των τελωνειακών αρχών, εγκαταλείπεται αυτό εν όλω ή εν μέρει επ’ωφελεία του Δημοσίου Ταμείου ή να καταστρέφεται ή να αποστερείται κάθε εμπορικής αξίας με την εποπτεία του τελωνείου. Η παραπάνω εγκατάλειψη ή καταστροφή δεν πρέπει να συνεπάγεται καμιά δαπάνη για το Δημόσιο Ταμείο.Τα απορρίμματα που απέμειναν από την καταστροφή υπόκεινται, σε περίπτωση που τίθενται σε ανάλωση, στους εισαγωγικούς δασμούς και φόρους που θα υπεβάλλοντο στα εν λόγω απορρίμματα και υπολείμματα εάν είχαν εισαχθεί σ’αυτή την κατάσταση.ΕΞΟΔΟΣ ΑΠΟ ΤΗΝ ΑΠΟΤΑΜΙΕΥΣΗ24. ΚανόναςΚάθε πρόσωπο που έχει το δικαίωμα διαθέσεως των εμπορευμάτων δικαιούται να τα αποσύρει από την αποταμίευση, εν όλω ή εν μέρει, με το σκοπό επανεξαγωγής, θέσεως σε ανάλωση, μεταφοράς σε άλλη αποθήκη αποταμιεύσεως ή υπαγωγής τους σε άλλο τελωνειακό καθεστώς, με την επιφύλαξη της συμμορφώσεώς του προς τους όρους και διατυπώσεις που εφαρμόζονται σε κάθε περίπτωση.ΕΜΠΟΡΕΥΜΑΤΑ ΠΟΥ ΤΙΘΕΝΤΑΙ ΣΕ ΚΑΤΑΝΑΛΩΣΗ25. ΚανόναςΗ εθνική νομοθεσία προσδιορίζει το χρονικό σημείο που πρέπει να λαμβάνεται υπόψη για τον καθορισμό της αξίας και της ποσότητος των εμπορευμάτων που αποσύρονται από την αποταμίευση προκειμένου να τεθούν σε ανάλωση, καθώς επίσης και τα ποσοστά των εισαγωγικών δασμών και φόρων που εφαρμόζονται σε αυτά.ΕΜΠΟΡΕΥΜΑΤΑ ΠΟΥ ΔΕΝ ΕΞΕΡΧΟΝΤΑΙ ΑΠΟ ΤΗΝ ΑΠΟΤΑΜΙΕΥΣΗ26. ΚανόναςΗ εθνική νομοθεσία καθορίζει τη διαδικασία που ακολουθείται στις περιπτώσεις που η


text: έξοδος των εμπορευμάτων από την αποταμίευση δεν πραγματοποιείται στην καθορισμένη προθεσμία.27. Συνιστωμένη πρακτικήΚάθε φορά που εμπορεύματα που δεν εξήλθαν από την αποταμίευση πωλούνται υπό του τελωνείου, το προϊόν της πωλήσεως, μετ’αφαίρεση των εισαγωγικών δασμών και φόρων καθώς επίσης και κάθε άλλης συναφούς δαπάνης ή επιβαρύνσεως, πρέπει είτε να αποδίδεται στο δικαιούχο του, όταν αυτό είναι δυνατόν, είτε να είναι στη διάθεσή του για καθορισμένη περίοδο.ΠΛΗΡΟΦΟΡΙΕΣ ΠΟΥ ΑΦΟΡΟΥΝ ΤΗΝ ΑΠΟΤΑΜΙΕΥΣΗ28. ΚανόναςΟι τελωνειακές αρχές ενεργούν κατά τρόπο ώστε κάθε ενδιαφερόμενο πρόσωπο να δύναται να λαμβάνει, χωρίς δυσχέρειες, κάθε χρήσιμη πληροφορία σε σχέση με το καθεστώς της τελωνειακής αποταμιεύσεως.


text:
 Avis juridique important
 |
 21994A1231(52)
 Τελική πράξη της Διάσκεψης της Χάγης για τον Ευρωπαϊκό Χάρτη Ενέργειας - Παράρτημα 1: Συνθήκη για το Χάρτη Ενέργειας - Παράρτημα 2: Αποφάσεις σχετικές με τη συνθήκη για το Χάρτη Ενεργείας
 Επίσημη Εφημερίδα αριθ. L 380 της 31/12/1994 σ. 0024 - 0090 Φινλανδική ειδική έκδοση: Κεφάλαιο 12 τόμος 3 σ. 0075 Σουηδική ειδική έκδοση: Κεφάλαιο 12 τόμος 3 σ. 0075 L 069 09/03/1998 P. 0026
 ΠΑΡΑΡΤΗΜΑ 1ΣΥΝΘΗΚΗ ΓΙΑ ΤΟ ΧΑΡΤΗ ΕΝΕΡΓΕΙΑΣ ΠροοίμιοΤΑ ΣΥΜΒΑΛΛΟΜΕΝΑ ΜΕΡΗ ΤΗΣ ΠΑΡΟΥΣΑΣ ΣΥΝΘΗΚΗΣ,Έχοντας υπόψη το Χάρτη των Παρισίων για μια νέα Ευρώπη, που υπεγράφη στις 21 Νοεμβρίου 1990,Έχοντας υπόψη τον Ευρωπαϊκό Χάρτη Ενέργειας που εγκρίθηκε με την τελική πράξη της Διάσκεψης της Χάγης για τον Ευρωπαϊκό Χάρτη Ενέργειας, ο οποίος υπεγράφη στη Χάγη στις 17 Δεκεμβρίου 1991,Υπενθυμίζοντας ότι οι όλοι οι υπογράφοντες την τελική πράξη της Διάσκεψης της Χάγης ανέλαβαν την υποχρέωση να επιδιώξουν τους στόχους και τις αρχές του Ευρωπαϊκού Χάρτη Ενέργειας και να υλοποιήσουν και να διευρύνουν, το συντομώτερο δυνατό, τη συνεργασία τους, διαπραγματευόμενοι, με καλή πίστη, συνθήκη για ένα Χάρτη Ενέργειας και πρωτόκολλα, και επιθυμώντας να θέσουν τις υποχρεώσεις που προβλέπει ο Χάρτης αυτός σε μια ασφαλή και δεσμευτική διεθνή νομική βάση,Επιθυμώντας επίσης να θεσπίσουν το διαρθρωτικό πλαίσιο που απαιτείται για την εφαρμογή των αρχών οι οποίες διακηρύσσονται στον Ευρωπαϊκό Χάρτη Ενέργειας,Επιθυμώντας να υλοποιήσουν το κύριο νόημα της πρωτοβουλίας του Ευρωπαϊκού Χάρτη Ενέργειας, που είναι η προώθηση της οικονομικής ανάπτυξης με μέτρα για την ελευθέρωση των επενδύσεων και των συναλλαγών στον τομέα της ενέργειας,Επιβεβαιώνοντας ότι τα συμβαλλόμενα μέρη αποδίδουν υψίστη σημασία στην αποτελεσματική εφαρμογή της πλήρους εθνικής μεταχείρισης και της μεταχείρισης του μάλλον ευνοούμενου κράτους, και ότι οι δεσμεύσεις αυτές θα διέπουν τη διενέργεια επενδύσεων βάσει συμπληρωματικής συνθήκης,Έχοντας υπόψη το στόχο της προοδευτικής ελευθέρωσης του διεθνούς εμπορίου και την αρχή της αποφυγής διακρίσεων στο διεθνές εμπόριο, όπως διακηρύσσεται στη Γενική Συμφωνία Δασμών και Εμπορίου και στις συναφείς πράξεις, και όπως προβλέπεται επίσης στην παρούσα συνθήκη,Έχοντας αποφασίσει να άρουν προοδευτικά τα τεχνικά, διοικητικά και άλλα εμπόδια στο εμπόριο ενεργειακών υλών και προϊόντων και των σχετικών εξοπλισμών, τεχνολογιών και υπηρεσιών,Προσβλέποντας στην ενδεχόμενη συμμετοχή στη Γενική Συμφωνία Δασμών και Εμπορίου των συμβαλλομένων μερών τα οποία δεν είναι ακόμη μέλη της συμφωνίας αυτής και ενδιαφέρονται να συνάψουν ενδιάμεσες εμπορικές συμφωνίες, οι οποίες θα συνδράμουν τα εν λόγω συμβαλλόμενα μέρη και δεν θα εμποδίσουν την προετοιμασία τους για τη συμμετοχή αυτή,Έχοντας υπόψη τα δικαιώματα και τις υποχρεώσεις ορισμένων συμβαλλομένων μερών που είναι επίσης μέλη της Γενικής Συμφωνίας Δασμών και Εμπορίου και των συναφών πράξεων,Έχοντας υπόψη τους κανόνες ανταγωνισμού σχετικά με τις συγχωνεύσεις, τα μονοπώλια, τις αντίθετες με τον ανταγωνισμό πρακτικές και την κατάχρηση δεσπόζουσας θέσης,Έχοντας επίσης υπόψη τη συμφωνία για τη μη διάδοση των πυρηνικών όπλων, τις κατευθυντήριες γραμμές για τους προμηθευτές πυρηνικών όπλων και τις άλλες διεθνείς υποχρεώσεις ή μνημόνια συμφωνίας για τη μη διάδοση των πυρηνικών όπλων,Αναγνωρίζοντας την ανάγκη για την αποδοτικότερη δυνατή εξερεύνηση, παραγωγή, μετατροπή, αποθήκευση, μεταφορά, διανομή και χρήση της ενέργειας,Υπενθυμίζοντας τη σύμβαση πλαίσιο των Ηνωμένων Εθνών για τις κλιματικές μεταβολές, τη σύμβαση για τη διαμεθοριακή ρύπανση της


text: ατμόσφαιρας σε μεγάλη απόσταση και τα πρωτόκολλά της, καθώς και άλλες διεθνείς περιβαλλοντικές συμφωνίες, που αφορούν θέματα σχετικά με την ενέργεια καιΑναγνωρίζοντας την αυξανόμενη επείγουσα ανάγκη να ληφθούν μέτρα για την προστασία του περιβάλλοντος, συμπεριλαμβανόμενου του παροπλισμού ενεργειακών εγκαταστάσεων και της διάθεσης αποβλήτων και να καθοριστούν διεθνώς συμπεφωνημένοι στόχοι και κριτήρια για τους σκοπούς αυτούς,ΣΥΜΦΩΝΗΣΑΝ ΤΑ ΕΞΗΣ:ΜΕΡΟΣ Ι ΟΡΙΣΜΟΙ ΚΑΙ ΣΚΟΠΟΣ Άρθρο 1 ΟρισμοίΓια τους σκοπούς της παρούσας συνθήκης, νοούνται ως:1. «Χάρτης», ο Ευρωπαϊκός Χάρτης Ενέργειας, ο οποίος εγκρίθηκε με την τελική πράξη της Διάσκεψης της Χάγης για τον Ευρωπαϊκό Χάρτη Ενέργειας, που υπεγράφη στη Χάγη στις 17 Δεκεμβρίου 1991 7 η υπογραφή της τελικής πράξης θεωρείται ως υπογραφή του Χάρτη.2. «Συμβαλλόμενο Μέρος», το κράτος ή ο οργανισμός περιφερειακής οικονομικής ολοκλήρωσης που έχει αποδεχθεί να δεσμευτεί από την παρούσα συνθήκη και στο οποίο ισχύει η συνθήκη.3. «Οργανισμός περιφερειακής οικονομικής ολοκλήρωσης», ο οργανισμός που αποτελείται από κράτη και στον οποίο τα τελευταία έχουν εκχωρήσει αρμοδιότητες για ορισμένα θέματα, μερικά από τα οποία διέπονται από την παρούσα συνθήκη, συμπεριλαμβανόμενης της αρμοδιότητας λήψης δεσμευτικών για τα εν λόγω κράτη αποφάσεων σχετικά με τα θέματα αυτά.4. «Ενεργειακές ύλες και προϊόντα», βάσει του εναρμονισμένου συστήματος του Συμβουλίου Τελωνειακής Συνεργασίας και της συνδυασμένης ονοματολογίας των Ευρωπαϊκών Κοινοτήτων, τα είδη που περιλαμβάνονται στο παράρτημα ΕΜ.5. «Οικονομική δραστηριότητα στον ενεργειακό τομέα», μια οικονομική δραστηριότητα που αφορά την εξερεύνηση, την εξόρυξη, τη διύλιση, την παραγωγή, την αποθήκευση, τη χερασία μεταφορά, τη μεταβίβαση, τη διανομή, την εμπορία, το μάρκετινγκ ή την πώληση ενεργειακών υλών και προϊόντων, εκτός από εκείνα που περιλαμβάνονται στο παράρτημα ΝΙ ή τη διανομή θέρμανσης σε πολλαπλά κτίρια.6. «Επένδυση», κάθε είδους περιουσιακό στοιχείο που κατέχει ή ελέγχει άμεσα ή έμμεσα ένας επενδυτής και το οποίο περιλαμβάνει:α) υλική και άυλη, κινητή και ακίνητη ιδιοκτησία, και οποιαδήποτε άλλα περιουσιακά δικαιώματα, όπως, μισθώσεις, υποθήκες, εμπράγματες ασφάλειες και ενέχυρα 7β) εταιρεία ή επιχείρηση ή εταιρικά μερίδια, μετοχές ή άλλες μορφές συμμετοχής στο κεφάλαιο μιας εταιρείας ή επιχείρησης, καθώς και ομόλογα και άλλα χρέη εταιρείας ή επιχείρησης 7γ) χρηματικές απαιτήσεις καθώς και συμβατικές απαιτήσεις για παροχές που έχουν οικονομική αξία και αφορούν μια επένδυση 7δ) πνευματική ιδιοκτησία 7ε) αποδόσεις 7στ) κάθε εκ του νόμου, ή εκ συμβάσεως ή δυνάμει των εκ του νόμου εγκρίσεων και αδειών δικαίωμα αναλήψεως οιασδήποτε οικονομικής δραστηριότητας στον ενεργειακό τομέα.Ενδεχόμενη μεταβολή του τύπου της επένδυσης των περιουσιακών στοιχείων δεν μεταβάλει τον χαρακτήρα τους ως επενδύσεων, ο δε όρος «επένδυση» καλύπτει όλες τις επενδύσεις, είτε τις ήδη υπάρχουσες είτε εκείνες που έχουν διενεργηθεί μετά την τελευταία από τις ημερομηνίες έναρξης ισχύος της παρούσας συνθήκης για το συμβαλλόμενο μέρος του επενδυτή που πραγματοποιεί την επένδυση και για το συμβαλλόμενο μέρος στην επικράτεια του οποίου διενεργείται η επένδυση (στο εξής αναφέρεται ως «ημερομηνία έναρξης της ισχύος», υπό την προϋπόθεση ότι η συνθήκη θα ισχύει μόνο για θέματα που αφορούν τις επενδύσεις αυτές μετά την ημερομηνία έναρξης ισχύος.Με τον όρο «επένδυση» νοείται οποιαδήποτε επένδυση αφορά μια οικονομική δραστηριότητα στον ενεργειακό τομέα και επενδύσεις ή κατηγορίες επενδύσεων που χαρακτηρίζονται από ένα συμβαλλόμενο μέρος στην επικράτειά του ως «σχέδια αποδοτικότητας του Χάρτη» και κοινοποιούνται


text: σχετικά στη Γραμματεία.7. «Επενδυτής»:α) όσον αφορά ένα συμβαλλόμενο μέρος:i) φυσικό πρόσωπο που έχει την υπηκοότητα ή την ιθαγένεια ή κατοικεί μόνιμα στην επικράτεια του εν λόγω συμβαλλομένου μέρους σύμφωνα με το ισχύον δίκαιο 7ii) εταιρεία ή άλλος οργανισμός που διέπεται από το δίκαιο το οποίο ισχύει στο εν λόγω συμβαλλόμενο μέρος 7β) όσον αφορά ένα «τρίτο κράτος», ένα φυσικό πρόσωπο, εταιρεία ή άλλος οργανισμός που πληροί, mutatis mutantis, τις προϋποθέσεις που ορίζονται στο στοιχείο α) για ένα συμβαλλόμενο μέρος.8. «Διενεργώ επενδύσεις» ή «διενέργεια επενδύσεων», η πραγματοποίηση νέων επενδύσεων, η απόκτηση του συνόλου ή μέρους υφιστάμενων επενδύσεων ή μεταστροφή σε διαφορετικούς τομείς επενδυτικών δραστηριοτήτων.9. «Αποδόσεις», τα ποσά που προέρχονται από ή συνδέονται με μια επένδυση, ανεξάρτητα από τη μορφή με την οποία καταβάλλονται, συμπεριλαμβανόμενων των κερδών, των μερισμάτων, των τόκων, της υπεραξίας των δικαιωμάτων πνευματικής και βιομηχανικής ιδιοκτησίας, της διαχείρισης, της τεχνικής συνδρομής ή άλλων αμοιβών ή επιστροφών σε είδος.10. Όσον αφορά ένα κράτος που είναι συμβαλλόμενο μέρος, ως «επικράτεια» νοείται:α) το έδαφος που τελεί υπό την κυριαρχία του, συμπεριλαμβανομένης της ξηράς, των εσωτερικών υδάτων και των χωρικών υδάτων καιβ) υπό την επιφύλαξη και σύμφωνα με το διεθνές δίκαιο της θάλασσας: η θάλασσα, ο βυθός και το υπέδαφός του, στα οποία το εν λόγω συμβαλλόμενο μέρος ασκεί κυριαρχικά δικαιώματα και έχει δικαιοδοσία.Όσον αφορά έαν οργανισμό περιφερειακής οικονομικής ολοκλήρωσης που είναι συμβαλλόμενο μέρος, ως «Επικράτεια» νοείται η επικράτεια των κρατών μελών του εν λόγω οργανισμού, βάσει των διατάξεων της συμφωνίας για την ίδρυση του οργανισμού.11. α) «GATT», η GATT 1947 ή GATT 1994 ή αμφότερα, εφόσον εφαρμόζονται και τα δύο.β) «GATT 1947», η Γενική Συμφωνία Δασμών και Εμπορίου που υπεγράφη στις 30 Οκτωβρίου 1947, και η οποία προσαρτάται στην τελική πράξη που εγκρίθηκε κατά τη λήξη της δεύτερης συνεδρίασης της προπαρασκευαστικής επιτροπής της Διάσκεψης των Ηνωμένων Εθνών για το εμπόριο και τη απασχόληση, όπως αυτή αναθεωρήθηκε και τροποποιήθηκε αργότερα.γ) «GATT 1994», η Γενική Συμφωνία Δασμών και Εμπορίου, όπως ορίζεται στο παράρτημα 1Α της συμφωνίας για την ίδρυση του Παγκόσμιου Οργανισμού Εμπορίου, όπως αυτή αναθεωρήθηκε και τροποποιήθηκε αργότερα.Ένα μέλος της συμφωνίας για την ίδρυση του Παγκόσμιου Οργανισμού Εμπορίου θεωρείται μέλος της GATT 1994.δ) «Συναφείς πράξεις», ανάλογα με την περίπτωση:i) συμφωνίες, διακανονισμοί ή άλλες νομικές πράξεις, συμπεριλαμβανόμενων των αποφάσεων, των διακηρύξεων και των δηλώσεων κοινών προθέσεων, που έχουν συναφθεί στο πλαίσιο της GATT 1947, όπως αναθεωρήθηκαν και τροποποιήθηκαν αργότερα ήii) η συμφωνία για την ίδρυση του Παγκόσμιου Οργανισμού Εμπορίου, συμπεριλαμβανόμενων των παραρτημάτων της 1 (εκτός της GATT 1994), 2, 3, και 4, και οι σχετικές αποφάσεις, διακηρύξεις και μνημόνια συμφωνίας, όπως αναθεωρήθηκαν και τροποποιήθηκαν αργότερα.12. Ο όρος «πνευματική ιδιοκτησία» καλύπτει το δικαίωμα δημιουργού και τα συγγενικά δικαιώματα, τα εμπορικά σήματα, τις γεωγραφικές ενδείξεις, τα βιομηχανικά σχέδια, τα διπλώματα ευρεσιτεχνίας, τα σχέδια ολοκληρωμένων κυκλωμάτων και την προστασία απορρήτων πληροφοριών.13. α) «Πρωτόκολλο του Χάρτη Ενέργειας» και «Πρωτόκολλο», συνθήκη η διαπραγμάτευση της οποίας επιτρέπεται και το κείμενο εγκρίνεται από τη Διάσκεψη του Χάρτη, και που συνάπτεται από δύο ή περισσότερα συμβαλλόμενα μέρη με σκοπό τη συμπλήρωση, την αύξηση, την επέκταση ή τη διεύρυνση των διατάξεων της παρούσας


text: συνθήκης σε συγκεκριμένους τομείς ή κατηγορίες δραστηριότητας που εμπίπτουν στο πεδίο εφαρμογής της συνθήκης, ή σε τομείς συνεργασίας που αναφέρονται στον τίτλο ΙΙΙ του Χάρτη.β) «Διακήρυξη για το Χάρτη Ενέργειας» ή «διακήρυξη», μια νομικά μη δεσμευτική συμφωνία, της οποίας η διαπραγμάτευση και η έκδοση εγκρίνεται από τη Διάσκεψη του Χάρτη, και η οποία συνάπτεται από δύο ή περισσότερα συμβαλλόμενα μέρη με σκοπό τη συμπλήρωση ή την επέκταση των διατάξεων της παρούσας συνθήκης.14. «Ελευθέρως μετατρέψιμο νόμισμα», νόμισμα που ανταλλάσσεται ευρέως σε διεθνείς αγορές συναλλάγματος και χρησιμοποιείται ευρέως σε διεθνείς συναλλαγές.Άρθρο 2 Στόχος της συνθήκηςΗ παρούσα συνθήκη θεσπίζει ένα νομικό πλαίσιο για την προώθηση της μακροπρόθεσμης συνεργασίας στον τομέα της ενέργειας, με βάση συμπληρωματικές ενέργειες και αμοιβαία οφέλη, σύμφωνα με τους στόχους και τις αρχές του Χάρτη. ΜΕΡΟΣ ΙΙ ΕΜΠΟΡΙΟ Άρθρο 3 Διεθνείς αγορέςΤα συμβαλλόμενα μέρη καταβάλλουν προσπάθειες για να προωθήσουν την πρόσβαση στις διεθνείς αγορές, βάσει εμπορικών κριτηρίων, και γενικότερα για την ανάπτυξη μιας ανοιχτής και ανταγωνιστικής αγοράς των ενεργειακών υλών και προϊόντων.Άρθρο 4 Μη παρέκκλιση απο τη GATT και τις συναφείς πράξειςΗ παρούσα συνθήκη δεν προβλέπει, όσον αφορά τις σχέσεις μεταξύ συγκεκριμένων συμβαλλομένων μερών που είναι μέλη της GATT, καμία παρέκκλιση από τις διατάξεις της GATT και των συναφών πράξεων, όπως αυτές εφαρμόζονται μεταξύ των εν λόγω συμβαλλομένων μερών.Άρθρο 5 Επενδυτικά μέτρα στον τομέα του εμπορίου1. Ένα συμβαλλόμενο μέρος δεν εφαρμόζει κανένα επενδυτικό μέτρο στον τομέα του εμπορίου που δεν συμβιβάζεται με τις διατάξεις του άρθρου ΙΙΙ ή του άρθρου ΧΙ της GATT, υπό την επιφύλαξη των δικαιωμάτων και των υποχρεώσεων του συμβαλλομένου μέρους στο πλαίσιο της GATT και των συναφών πράξεων, καθώς και του άρθρου 29.2. Τα μέτρα αυτά καλύπτουν οποιοδήποτε επενδυτικό μέτρο είναι υποχρεωτικό ή εκτελεστό βάσει της εσωτερικής νομοθεσίας ή βάσει οποιασδήποτε διοικητικής απόφασης ή η συμμόρφωση προς το οποίο είναι αναγκαία για την άντληση οφέλους, και που απαιτεί:α) την αγορά ή τη χρησιμοποίηση από μια επιχείρηση προϊόντων εγχώριας προέλευσης ή από οποιαδήποτε εγχώρια πηγή, είτε πρόκειται για συγκεκριμένο προϊόν, όγκο ή αξία προϊόντων, είτε για αναλογία όγκου ή αξίας της τοπικής παραγωγής της ήβ) η αγορά ή η χρησιμοποίηση εισαγόμενων προϊόντων από μια επιχείρηση να περιορίζεται σε ποσό που έχει σχέση με τον όγκο ή την αξία των τοπικών προϊόντων τα οποία εξάγει,ή το οποίο περιορίζει:γ) την εισαγωγή από μια επιχείρηση προϊόντων που χρησιμοποιούνται ή έχουν σχέση με την τοπική της παραγωγή γενικά ή σε ποσό που έχει σχέση με τον όγκο ή την αξία της τοπικής παραγωγής την οποία εξάγει 7δ) την εισαγωγή από μια επιχείρηση προϊόντων που χρησιμοποιούνται ή έχουν σχέση με την τοπική της παραγωγή, περιορίζοντας την πρόσβασή της στο ξένο συνάλλαγμα σε ποσό που έχει σχέση με την εισροή ξένου συναλλάγματος η οποία μπορεί να αποδοθεί στην επιχείρηση ήε) την εξαγωγή ή την πώληση προϊόνων για εξαγωγή από μια επιχείρηση, είτε πρόκειται για συγκεκριμένο προϊόν, όγκο ή αξία προϊόντων, είτε για αναλογία όγκου ή αξίας της τοπικής της παραγωγής.3. Καμία διάταξη της παραγράφου 1 δεν ερμηνεύεται με τρόπο ώστε να παρεμποδίζεται η εφαρμογή από πλευράς ενός συμβαλλομένου μέρους των επενδυτικών μέτρων στον


text: τομέα του εμπορίου που περιγράφονται στην παράγραφο 2 στοιχεία α) και γ) ως προϋπόθεση επιλεξιμότητας για προγράμματα προώθησης των εξαγωγών, ξένης βοήθειας, δημοσίων συμβάσεων προμηθειών ή προτιμησιακών δασμών ή ποσοστώσεων.4. Παρά την παράγραφο 1, ένα συμβαλλόμενο μέρος μπορεί προσωρινά να συνεχίσει να εφαρμόζει επενδυτικά μέτρα στον τομέα του εμπορίου τα οποία ίσχυαν περισσότερο από 180 ημέρες πριν από την υπογραφή της παρούσας συνθήκης, υπό την επιφύλαξη των διατάξεων περί κοινοποίησης και σταδιακής κατάργησης που παρατίθενται στο παράρτημα TRM.Άρθρο 6 Ανταγωνισμός1. Κάθε συμβαλλόμενο μέρος καταβάλλει προσπάθειες για την άμβλυνση των στρεβλώσεων της αγοράς και των εμποδίων του ανταγωνισμού στις οικονομικές δραστηριότητες στον ενεργειακό τομέα.2. Κάθε συμβαλλόμενο μέρος εξασφαλίζει ότι στο πλαίσιο της δικαιοδοσίας του διαθέτει και επιβάλλει τους νόμους που απαιτούνται και ενδείκνυνται ώστε να αντιμετωπίζονται οι μορφές μονομερούς και συντονισμένης αντιανταγωνιστικής συμπεριφοράς στις οικονομικές δραστηριότητες στον ενεργειακό τομέα.3. Τα συμβαλλόμενα μέρη που έχουν πείρα στην εφαρμογή κανόνων ανταγωνισμού εξετάζουν με κάθε προσοχή, εάν τους ζητηθεί και στο πλαίσιο των διαθέσιμων πόρων, τη δυνατότητα παροχής τεχνικής βοήθειας για την εκπόνηση και την εφαρμογή κανόνων ανταγωνισμού σε άλλα συμβαλλόμενα μέρη.4. Τα συμβαλλόμενα μέρη μπορούν να συνεργάζονται για την επιβολή των κανόνων ανταγωνισμού, διεξάγοντας διαβουλεύσεις και ανταλλάσσοντας πληροφορίες.5. Εάν ένα συμβαλλόμενο μέρος κρίνει ότι κάποια συγκεκριμένη μορφή αντιανταγωνιστικής συμπεριφοράς ασκούμενη στην επικράτεια άλλου συμβαλλομένου μέρους επηρεάζει αρνητικά κάποιο σημαντικό συμφέρον σχετικό με τους στόχους που αναφέρονται στο παρόν άρθρο, μπορεί να το κοινοποιήσει στο άλλο συμβαλλόμενο μέρος και να ζητήσει να λάβουν οι αρμόδιες αρχές του άλλου συμβαλλομένου μέρους τα δέοντα αναγκαστικά μέτρα. Το συμβαλλόμενο μέρος που κοινοποιεί συμπεριλαμβάνει στην κοινοποίηση επαρκείς πληροφορίες για να μπορέσει το συμβαλλόμενο μέρος στο οποίο απευθύνθηκε η κοινοποίηση να εντοπίσει την αντιανταγωνιστική συμπεριφορά που αποτελεί αντικείμενο της κοινοποίησης, και περιλαμβάνει επίσης την προσφορά παροχής περαιτέρω πληροφοριών και συνεργασίας, τις οποίες το συμβαλλόμενο μέρος που κοινοποιεί είναι σε θέση να παράσχει. Το συμβαλλόμενο μέρος στο οποίο απευθύνεται η κονοποίηση ή, ανάλογα με την περίπτωση, οι αρμόδιες για τον ανταγωνισμό αρχές, μπορούν να συνεννοούνται με το συμβαλλόμενο μέρος που κοινοποιεί και εξετάζει με μεγάλη προσοχή το αίτημά του, προκειμένου να αποφασίσει εάν θα λάβει ή όχι αναγκαστικά μέτρα όσον αφορά την εικαζόμενη αντιανταγωνιστική συμπεριφορά που αναφέρει η κοινοποίηση. Το συμβαλλόμενο μέρος στο οποίο απευθύνεται η κοινοποίηση, ενημερώνει το συμβαλλόμενο μέρος που κοινοποιεί, για την απόφασή του ή για την απόφαση των αρμοδίων για τον ανταγωνισμό αρχών, και μπορεί, εάν το επιθυμεί, να ενημερώσει το συμβαλλόμενο μέρος που κοινοποιεί για τους λόγους της απόφασης. Εάν έχει αρχίσει η εφαρμογή αναγκαστικών μέτρων, το συμβαλλόμενο μέρος στο οποίο απευθύνεται η κοινοποίηση πληροφορεί το συμβαλλόμενο μέρος που κοινοποιεί σχετικά με την έκβασή τους και, ει δυνατόν, σχετικά με τις σημαντικές εξελίξεις που μεσολάβησαν.6. Καμία διάταξη του παρόντος άρθρου δεν απαιτεί την παροχή πληροφοριών από ένα συμβαλλόμενο μέρος που να αντίκειται στην νομοθεσία του σχετικά με την κοινοποίηση πληροφοριών, την εμπιστευτικότητα ή το επαγγελματικό απόρρητο.7. Οι διαδικασίες που ορίζονται στην παράγραφο 5 και στο άρθρο 27 παράγραφος 1 είναι ο μόνος τρόπος επίλυσης, στο πλαίσιο της παρούσας συνθήκης, τυχόν διαφορών που μπορεί να ανακύψουν


text: σχετικά με την εφαρμογή ή την ερμηνεία του παρόντος άρθρου.Άρθρο 7 Διαμετακόμιση1. Κάθε συμβαλλόμενο μέρος λαμβάνει τα αναγκαία μέτρα ώστε να διευκολύνει τη διαμετακόμιση ενεργειακών υλών και προϊόντων σύμφωνα με την αρχή της ελευθερίας της διαμετακόμισης, άνευ διακρίσεων λόγω καταγωγής, προορισμού ή κυριότητας των εν λόγω ενεργειακών υλών και προϊόντων και άνευ διακρίσεων ως προς τον καθορισμό των τιμών βάσει των παραπάνω κριτηρίων, και χωρίς να επιβάλλει παράλογες καθυστερήσεις, περιορισμούς ή επιβαρύνσεις.2. Τα συμβαλλόμενα μέρη ενθαρρύνουν τους σχετικούς φορείς να συνεργάζονται για:α) τον εκσυγχρονισμό των εγκαταστάσεων μεταφοράς ενέργειας που απαιτούνται για τη διαμετακόμιση ενεργειακών υλών και προϊόντων 7β) την ανάπτυξη και τη λειτουργία εγκαταστάσεων μεταφοράς ενέργειας που να εξυπηρετούν την επικράτεια περισσοτέρων του ενός συμβαλλομένων μερών 7γ) τη λήψη μέτρων για τον μετριασμό των επιπτώσεων των διακοπών του εφοδιασμού σε ενεργειακές ύλες και προϊόντα 7δ) τη διευκόλυνση της διασύνδεσης με εγκαταστάσεις μεταφοράς ενέργειας.3. Κάθε συμβαλλόμενο μέρος αναλαμβάνει την υποχρέωση ότι οι διατάξεις του όσον αφορά τη μεταφορά ενεργειακών υλών και προϊόντων και τη χρήση εγκαταστάσεων μεταφοράς ενέργειας δεν θα είναι λιγότερο ευνοϊκές για τις υπό διαμετακόμιση ενεργειακές ύλες και προϊόντα από ό,τι για τις ενεργειακές ύλες και προϊόντα που κατάγονται από ή προορίζονται για τη δική του επικράτεια, εκτός και αν άλλη ισχύουσα διεθνής συμφωνία ορίζει διαφορετικά.4. Σε περίπτωση που η διαμετακόμιση ενεργειακών υλών και προϊόντων είναι αδύνατον, από εμπορική άποψη, να πραγματοποιηθεί μέσω εγκαταστάσεων μεταφοράς ενέργειας, τα συμβαλλόμενα μέρη δεν παρεμποδίζουν την εγκατάσταση νέου δυναμικού, εκτός και εάν ορίζεται διαφορετικά σε ισχύουσα νομοθεσία που συμφωνεί με την παράγραφο 1.5. Ένα συμβαλλόμενο μέρος, διαμέσου της επικράτειας του οποίου διαμετακομίζονται ενεργειακές ύλες και προϊόντα, δεν είναι υποχρεωμένο:α) να επιτρέπει την κατασκευή ή την τροποποίηση εγκαταστάσεων μεταφοράς ενέργειας ήβ) να επιτρέπει νέα ή συμπληρωματική διαμετακόμιση μέσω υφιστάμενων εγκαταστάσεων μεταφοράς ενέργειας,όταν αποδεικνύει στα άλλα ενδιαφερόμενα συμβαλλόμενα μέρη ότι αυτό ενδέχεται να θέσει σε κίνδυνο την ασφάλεια ή την αποδοτικότητα των ενεργειακών συστημάτων του, συμπεριλαμβανόμενης της ασφάλειας του εφοδιασμού.Τα συμβαλλόμενα μέρη εξασφαλίζουν, σύμφωνα με τις παραγράφους 6 και 7, τις καθιερωμένες ροές ενεργειακών υλών και προϊόντων προς, από ή μεταξύ των επικρατειών άλλων συμβαλλομένων μερών.6. Ένα συμβαλλόμενο μέρος, διαμέσου της επικράτειας του οποίου διαμετακομίζονται ενεργειακές ύλες και προϊόντα, σε περίπτωση διαφοράς για οποιοδήποτε θέμα προκύπτει από την εν λόγω διαμετακόμιση, δεν διακόπτει, ούτε μειώνει, ούτε επιτρέπει σε φορέα που υπόκειται στον έλεγχό του να διακόψει ή να μειώσει, ούτε απαιτεί από φορέα που υπάγεται στη δικαιοδοσία του να διακόψει ή να μειώσει την υφιστάμενη ροή ενεργειακών υλών και προϊόντων, πριν από την ολοκλήρωση των καθοριζόμενων στην παράγραφο 7 διαδικασιών επίλυσης διαφορών, εκτός και αν αυτό προβλέπεται ρητά σε σύμβαση ή άλλη συμφωνία που διέπει την εν λόγω διαμετακόμιση ή επιτρέπεται βάσει απόφασης του μεσολαβητή.7. Οι ακόλουθες διατάξεις ισχύουν για τη διαφορά που περιγράφεται στην παράγραφο 6, αλλά μόνον αφού εξαντληθούν όλα τα σχετικά συμβατικά ή άλλα μέσα επίλυσης διαφορών που έχουν συμφωνηθεί προηγουμένως μεταξύ των διαφωνούντων συμβαλλομένων μερών ή μεταξύ οποιουδήποτε φορέως αναφέρεται στην παράγραφο 6 και φορέως ενός άλλου διαφωνούντος συμβαλλομένου μέρους:α) ένα διαφωνούν συμβαλλόμενο μέρος δύναται να παραπέμψει τη διαφορά στον Γενικό


text: Γραμματέα με κοινοποίηση στην οποία συνοψίζεται το αντικείμενο της διαφοράς. Ο Γενικός Γραμματέας κοινοποιεί σε όλα τα συμβαλλόμενα μέρη οποιαδήποτε παρόμοια προσφυγή 7β) εντός 30 ημερών από την παραλαβή της κοινοποίησης αυτής, ο Γενικός Γραμματέας, αφού ζητήσει τη γνώμη των διαφωνούντων μερών και των άλλων ενδιαφερομένων συμβαλλομένων μερών, διορίζει μεσολαβητή. Ο εν λόγω μεσολαβητής πρέπει να έχει πείρα στα θέματα που αποτελούν αντικείμενο της διαφοράς και να μην είναι υπήκοος ή πολίτης ή μόνιμος κάτοικος στην επικράτεια ενός διαφωνούντος μέρους ή ενός των άλλων ενδιαφερόμενων συμβαλλομένων μερών 7γ) ο μεσολαβητής επιδιώκει τη συμφωνία των διαφωνούντων μερών για την επίλυση της διαφοράς ή επί μιας διαδικασίας επίλυσής της. Εάν, εντός 90 ημερών από το διορισμό του, αποτύχει να εξασφαλίσει την εν λόγω συμφωνία, εισηγείται επίλυση της διαφοράς ή διαδικασία επίλυσής της και αποφασίζει τα προσωρινά τιμολόγια και τους άλλους όρους και προϋποθέσεις που πρέπει να τηρούνται για τη διαμετακόμιση, αρχής γενομένης από μια ημερομηνία που προσδιορίζει μέχρι την επίλυση της διαφοράς αυτής 7δ) τα συμβαλλόμενα μέρη αναλαμβάνουν την υποχρέωση να παρακολουθούν και να εξασφαλίζουν ότι οι φορείς που τελούν υπό τον έλεγχο ή τη δικαιοδοσία τους τηρούν οποιαδήποτε προσωρινή απόφαση βάσει του στοιχείου γ) σχετικά με τα τιμολόγια, τους όρους και τις προϋποθέσεις για χρονικό διάστημα 12 μηνών μετά την απόφαση του μεσολαβητή ή μέχρι την επίλυση της διαφοράς, αναλόγως του ποιά από αυτές είναι προγενέστερη 7ε) παρά το στοιχείο β), ο Γενικός Γραμματέας μπορεί να μη διορίσει μεσολαβητή εάν κρίνει ότι η διαφορά αφορά διαμετακόμιση που αποτελεί ή έχει αποτελέσει αντικείμενο των καθοριζόμενων στα στοιχεία α) έως δ) διαδικασιών επίλυσης διαφορών και ότι οι διαδικασίες αυτές δεν θα οδηγήσουν σε επίλυση της διαφοράς 7στ) η διάσκεψη του Χάρτη εγκρίνει τις συνήθεις διατάξεις σχετικά με τη διεξαγωγή της μεσολάβησης και την αποζημίωση των μεσολαβητών.8. Καμία διάταξη του παρόντος άρθρου δεν συνιστά παρέκκλιση από τα δικαιώματα και τις υποχρεώσεις ενός συμβαλλομένου μέρους βάσει του διεθνούς δικαίου, συμπεριλαμβανόμενου του εθιμικού διεθνούς δικαίου και των ισχυουσών διμερών ή πολυμερών συμφωνιών, συμπεριλαμβανομένων των κανόνων σχετικά με τα υποβρύχια καλώδια και τους πετρελαιαγωγούς.9. Το παρόν άρθρο δεν πρέπει να ερμηνεύεται κατά τρόπο που να υποχρεώνει οποιοδήποτε συμβαλλόμενο μέρος το οποίο δεν διαθέτει ένα ορισμένο είδος εγκαταστάσεων μεταφοράς ενέργειας για τη διαμετακόμιση, να λαμβάνει οποιαδήποτε μέτρα σύμφωνα με τις διατάξεις του παρόντος άρθρου όσον αφορά το εν λόγω είδος εγκαταστάσεων μεταφοράς ενέργειας. Ωστόσο, ένα συμβαλόμενο μέρος είναι υποχρεωμένο να συμμορφώνεται με τις διατάξεις της παραγράφου 4.10. Για τους σκοπούς του παρόντος άρθρου:α) Με τον όρο «διαμετακόμιση» νοείται:i) η μεταφορά, διαμέσου της επικράτειας ενός συμβαλλομένου μέρους, προς ή από λιμενικές εγκαταστάσεις που βρίσκονται στην επικράτειά του για τη φόρτωση ή την εκφόρτωση ενεργειακών υλών και προϊόντων, που κατάγονται από την επικράτεια άλλου κράτους, και προορίζονται για την επικράτεια τρίτου κράτους εφόσον το άλλο κράτος ή το τρίτο κράτος είναι συμβαλλόμενο μέρος ήii) η μεταφορά μέσω της επικράτειας ενός συμβαλλομένου μέρους ενεργειακών υλών και προϊόντων που κατάγονται από την επικράτεια άλλου συμβαλλομένου μέρους και προορίζονται για την επικράτεια του εν λόγω άλλου συμβαλλομένου μέρους, εκτός και αν τα δύο